
МОЛИТВЫ УТРЕННИЕ 


Востав от сна, прежде всякого другого дела, стань 
благоговейно, представляя себя пред Всевидящим Бо- 
гом, и, совершая крестное знамение, произнеси*: 


Во имя Отца, и Сына, и Святаго Духа. 
Аминь. 


Затем немного подожди, пока все чувства твои не 
придут в тишину и мысли твои не оставят все зем- 
ное, и тогда произноси следующие молитвы, без по- 
спешности и со вниманием сердечным: 


Молитва мытаря 


(Евангелие от Луки, глава 18, стих 13) 
Боже, милостив буди мне грёшному. 
(Поклон) 


Молитва предначинательная 


Господи Иисусе Христе, Сыне Божий, 
молитв ради Пречистыя Твоея Матере 
и всех святых, помилуй нас. Аминь. 


*Примечание. Напечатанное курсивом (названия мо- 
литв и пояснения) не читается во время молитвы. 

Слава Тебе, Боже наш, слава Тебе. 


Молитва Святому Духу 

Царю Небёсный, Утёшителю, Душе 
ИСТИНЫ, Иже вездё сый и вся ИСПОЛНЯЯЙ, 
Сокровище благих и жизни Подателю, 
прииди и вселися в ны, и очисти ны от 
всякия скверны, и спаси, Блаже, души 
наша*. 

Трисвятде 
Святый Боже, Святый Крепкий, Свя- 


тый Безсмёртный, помилуй нас. 


(Читается трижды, с крестным знамением и поясным 
поклоном. ) 


Слава Отцу и Сыну и Святому Духу, 
и ныне и присно и во вёки веков. Аминь. 


Молитва ко Пресвятой Троице 
Пресвятая Троице, помилуй нас; Госпо- 
ди, очисти грехи наша; Владыко, прости 
беззакония наша; Святый, посети и исце- 

ли немощи наша, имене Твоего ради. 


* От Пасхи до Вознесения вместо этой молитвы чита- 
ется тропарь: «Христос воскрёсе из мертвых, смертию 
смерть поправ, и сущим во гробёх живот даровав». (Триж- 
ды) От Вознесения до Троицы начинаем молитвы со «Свя- 
тый Боже...», опуская все предшествующие. 

Господи, помилуй. (Трижды) 
Слава, и ныне*. 


Молитва Господня 


Отче наш, Иже есй на небесёх! Да 
святится ймя Твоє, да приидет Царствие 
Твоё, да будет воля Твоя, яко на небесӣ 
и на земли. Хлеб наш насущный даждь 
нам днесь; и остави нам долги наша, яко- 
же и мы оставляем должником нашим; 
и не введи нас во искушение, но избави нас 
от лукаваго. 

Тропари Трбичные 

Воставше от сна, припадаем Ти, Бла- 
же, и ангельскую песнь вопиём Ти, Силь- 
не: Свят, Свят, Свят еси, Боже, Богоро- 
дицею помилуй нас. 

Слава: От одра и сна воздвигл мя еси, 
Господи, ум мой просвети и сёрдце, 
и устнё мои отвёрзи, во ёже пети Тя, Свя- 
тая Троице: Свят, Свят, Свят еси, Боже, 
Богородицею помилуй нас. 


* Когда написано «Слава:», «И ныне:», надо читать 
полностью: «Слава Отцу и Сыну и Святому Духу», 
«И ныне и присно и во вёки веков. Аминь». 

И ныне: Внезапно Судия прийдет, 
и коегождо деяния обнажатся, но стра- 
хом зовём* в полунощи: Свят, Свят, Свят 
еси, Боже, Богородицею помилуй нас. 
Господи, помилуй. (12 раз) 


Молитва ко Пресвятой Троиие 


От сна востав, благодарю Тя, Святая 
Троице, яко многия ради Твоея благости 
и долготерпения не прогнёвался еси на 
мя, лениваго и грешнаго, ниже погубил 
мя еси со беззаконьми мойми; но чело- 
веколюбствовал еси обычно и в нечая- 
нии лежащаго воздвигл мя еси, во ёже 
утреневати и славословити державу 
Твою. И ныне просвети мои очи мыслен- 
ныя, отверзи моя уста поучатися слове- 
сем Твойм, и разумети заповеди Твоя, 
и творити волю Твою, и пети Тя во ис- 
повёдании сердёчнем, и воспевати все- 
святое имя Твоє, Отца.и Сына и Свята- 
го Духа, ныне и присно и во вёки веков. 
Аминь. 


* В церковнославянском языке нет звука ё, а поэтому надо 
читать «зовем», а не «зовём», «твое», а не «твоё» ит.д. 

Приидите, поклонимся Цареви наше- 
му Богу. (Поклон) 

Приидите, поклонимся и припадём 
Христу, Царёви нашему Богу. (Поклон) 

Приидите, поклонимся и припадём 
Самому Христу, Цареви и Богу наше- 
му. (Поклон) 

Псалом 50 

Помилуй мя, Боже, по велицей милос- 
ти Твоей, и по множеству щедрот Твоих 
очисти беззаконие мов. Наипаче омый мя 
от беззакония моего, и от греха моего 
очисти мя; яко беззаконие моє аз знаю, 
и грех мой прёдо мною есть выну. Тебе 
единому согреших и лукавое пред Тобою 
сотворих; Яко да оправдишися во слове- 
сех Твоих, и победиши внегда судити Ти. 
Се бо в беззакониих зачат есмь, и во гре- 
сёх роди мя мати моя. Се бо истину воз- 
любил еси; безвёстная и тайная премуд- 
рости Твоея явил ми еси. Окропиши мя 
иссопом, и очищуся; омыеши мя, и паче 
снёга убелюся. Слуху моему даси радость 
и веселие; возрадуются кости смиренныя. 
Отврати лице Твоё от грех мойх и вся 

беззакония моя очисти. Сёрдце чисто 
созижди во мне, Боже, и дух прав обно- 
ви во утробе моей. Не отвёржи менё от 
лица Твоего и Духа Твоего Святаго не 
отыми от мене. Воздаждь ми радость 
спасёния Твоего и Духом Владычним ут- 
верди мя. Научу беззаконныя путём Тво- 
им, и нечестивии к Тебе обратятся. Изба- 
ви мя от кровей, Боже, Боже спасёния мо- 
его; возрадуется язык мой правде Твоей. 
Господи, устнв мои отвёрзеши, и уста моя 
возвестят хвалу Твою. Яко аще бы восхо- 
тёл еси жертвы, дал бых убо: всесожжё- 
ния не благоволиши. Жертва Богу дух со- 
крушеён; сердце сокрушеённо и смиренно 
Бог не уничижит. Ублажи, Господи, 
благоволёнием Твоим Сиона, и да созиж- 
дутся стены Иерусалимския. Тогда бла- 
говолиши жертву правды, возношение 
и всесожигаемая; тогда возложат на ол- 
тарь Твой тельцы. 
Символ веры 

Верую во единаго Бога Отца, Все- 
держителя, Творца нёбу и земли, види- 
мым же всем и невидимым. ?И во едина- 

го Господа Иисуса Христа, Сына Бо- 
жия, Единороднаго, Иже от Отца ро- 
ждённаго прежде всех век; Света от Свб- 
та, Бога истинна от Бога истинна, ро- 
жденна, несотворенна, единосущна 
Отцу, Имже вся быша. ЗНас ради чело- 
век и нашего ради спасения сшедшаго 
с небёс, и воплотившагося от Духа Свя- 
та и Марии Дёвы, и вочеловёчшася. 
“Распятаго же за ны при Понтийстем 
Пилате, и страдавша, и погребённа. >И 
воскрёсшаго в трётий день по Писани- 
ем. “И возшёдшаго на небеса, и седяща 
одесную Отца. 'И паки грядущаго со 
славою судити живым и мёртвым, Его- 
же Царствию не будет конца. %И в Духа 
Святаго, Господа Животворящаго, 
Иже от Отцӣ исходящаго, Иже со От- 
цём и Сыном спокланяема и сславима, 
глаголавшаго пророки. Во едину Свя- 
тую, Соборную и Апостольскую Цёр- 
ковь. "Исповёдую едино крещение во 
оставлёние грехов. "Чаю воскресёния 
мёртвых, и жизни будущаго вёка. 
Аминь. 

Молитва 1-я, св. Макария Великого 


Боже, очисти мя грешнаго, яко николи- 
же сотворих благое пред Тобою; но изба- 
ви мя от лукаваго, и да будет во мне воля 
Твоя, да неосуждённо отвёрзу уста моя 
недостойная и восхвалю имя Твоє святое, 
Отца и Сына и Святаго Духа, ныне и при- 
сно и во веки веков. Аминь. 


Молитва 2-я, того же святого 


От сна востав, полунощную песнь при- 
ношу Ти, Спасе, и припадая вопию Ти: не 
даждь ми уснути во греховней смерти, но 
ущеёдри мя, распныйся волею, и лежаща- 
го мя в лености ускорив возстави, и спа- 
си мя в предстоянии и молитве, и по сне 
нощнём возсияй ми день безгрешен, Хри- 
сте Боже, и спаси мя. 


Молитва 3-я, того же святого 


К Тебе, Владыко Человеколюбче, от 
сна востав прибегаю, и на дела Твоя 
подвизаюся милосердием Твоим, и мо- 
люся Тебе: помози ми на всякое время, во 
всякой вещи, и избави мя от всякия мир- 
ския злыя вещи и диавольскаго поспеше- 

ния, и спаси мя, и введи в Царство Твое 
вечное. Ты бо еси мой Сотворитель 
и всякому благу Промысленник и Пода- 
тель, о Тебе же все упование мое, и Тебё 
славу возсылаю, ныне и присно и во вёки 
веков. Аминь. 


Молитва 4-я, того же святого 


Господи, Иже многою Твоєю благо- 
стию и великими щедротами Твойми 
дал еси мне, рабу Твоему, мимошёдшее 
врёмя нощи сея без напасти прейти от 
всякаго зла противна; Ты Сам, Владыко, 
всяческих Творче, сподоби мя истинным 
Твойм светом и просвещенным сердцем 
творити волю Твою, ныне и присно и во 
вёки веков. Аминь. 


Молитва 5-я, 
святого Василия Великого 


Господи Вседержителю, Боже сил 
и всякия плоти, в вышних живый и на 
смиренныя призираяй, сердца же и утро- 
бы испытуяй и сокровённая человеков 
яве предвёдый, Безначальный и При- 
сносущный Свете, у Него же несть пре- 

менёние, или преложёния осенёние; Сам, 
Безсмёртный Царю, приимӣ молёния 
наша, яже в настоящее время, на множе- 
ство Гвоих щедрот дерзающе, от сквёрных 
к Тебе устён творим, и остави нам пре- 
грешёния наша, яже дёлом, и словом, 
и мыслию, ведением, или невёдением со- 
грешённая нами; и очисти ны от всякия 
сквёрны плоти и духа. И даруй нам бод- 
ренным сердцем и трёзвенною мыслию 
всю настоящаго жития нощь прейти, 
ожидающим пришествия светлаго и яв- 
лённаго дне Единороднаго Твоего Сына, 
Господа и Бога и Спаса нашего Иисуса 
Христа, в оньже со славою Судия всех 
приидет, комуждо отдати по делом его; да 
непадше и обленившеся, но бодрствующе 
и воздвижени в дёлание обрящемся гото- 
ви, в радость и Божественный чертог сла- 
вы Его совнидем, идёже празднующих 
глас непрестанный, и неизреченная сла- 
дость зрящих Твоего лица доброту неиз- 
речённую. Ты бо еси истинный Свет, 
просвещаяй и освящаяй всяческая, и Тя 
поёт вся тварь во веки веков. Аминь. 

Молитва 6-я, того же святого 


Тя благословим, вышний Боже и Гос- 
поди милости, творящаго присно с нами 
великая же и неизследованная, славная 
же и ужасная, ихже несть числа, подавша- 
го нам сон во упокобние немощи нашея, 
и ослабление трудов многотрудныя плӧ- 
ти. Благодарим Тя, яко не погубил еси 
нас со беззаконьми нашими, но челове- 
колюбствовал еси обычно, и в нечаянии 
лежащия ны воздвигл еси, во ёже сла- 
вословити державу Твою. Тёмже молим 
безмёрную Твою благость, просветӣ 
наша мысли, очеса, и ум наш от тяжкаго 
сна лености возстави: отвёрзи наша уста, 
и исполни я Твоего хваления, яко да 
возможем непоколёблемо пёти же и ис- 
повёдатися Тебе, во всех, и от всех слави- 
мому Богу, Безначальному Отцу, со 
Единородным Твоим Сыном, и Всесвя- 
тым и Благим и Животворящим Твойм 
Духом, ныне и присно и во вёки веков. 
Аминь. 

Молитва 7-я, 
ко Пресвятой Богородице 


Воспеваю благодать Твою, Владычице, 
молю Тя, ум мой облагодати. Ступати 
право мя настави, путём Христовых запо- 
ведей. Бдети к песни укрепи, уныния сон 
отгоняющи. Связана пленицами грехо- 
падёний, мольбами Твойми разреши, 
Богоневёсто. В нощи мя и во дни сохра- 
няй, борющих враг избавляющи мя. 
Жизнодателя Бога рождшая, умерщвлё- 
на мя страстьми оживй. Яже Свет неве- 
чёрний рождшая, душу мою ослепшую 
просвети. О дивная Владычня палато, 
дом Духа Божественна мене сотвори. 
Врача рождшая, уврачуй души моея 
многолётныя страсти. Волнующася жи- 
тёйскою бурею, ко стези мя покаяния 
направи. Избави мя огня вёчнующаго, 
и чёрвия же злаго, и тартара. Да мя не 
явиши бесом радование, иже многим гре- 
хом повинника. Нова сотвори мя, обет- 
шавшаго нечувственными, Пренепороч- 
ная, согрешёнии. Странна муки всякия 
покажи мя, и всех Владыку умоли. Небёс- 

ная ми улучити весёлия, со всёми святы- 
ми, сподоби. Пресвятая Дёво, услыши 
глас непотрёбнаго раба Твоего. Струю 
давай мне слезам, Пречистая, души моея 
сквёрну очищающи. Стенания от сёрдца 
приношу Ти непрестанно, усёрдствуй, 
Владычице. Молёбную службу мою при- 
ими, и Богу благоутробному принеси. 
Превышшая Ангел, мирскёго мя пре- 
вышша слития сотвори. Светоносная 
Сене неббсная, духовную благодать во 
мне направи. Руце воздёю и устнё к по- 
хвалёнию, осквернёны сквёрною, Всене- 
порочная. Душетлённых мя пакостей 
избави, Христа прилёжно умоляющи; 
Емуже честь и поклонёние подобает, 
ныне и присно и во вёки веков. Аминь. 


Молитва 8-я, 
ко Господу нашему Иисусу Христу 


Многомилостиве и Всемилостиве Боже 
мой, Господи Иисусе Христе, многия ради 
любве сшел и воплотился еси, яко да спа- 
сёши всех. И паки, Спасе, спаси мя по 
благодати, молю Тя; аще бо от дел спасё- 
ши мя, несть се благодать и дар, но долг 

паче. Ей, многий в щедротах и неизречён- 
ный в милости! Веёруяй бо в Мя, рекл еси, 
о Христе мой, жив будет и не узрит смёр- 
ти во веки. Аще убо вбра, Яже в Тя, спа- 
сает отчаянныя, се вёрую, спаси мя, яко 
Бог мой еси Ты и Создатель. Вёра же 
вместо дел да вменится мне, Боже мой, не 
обрящеши бо дел отнюд оправдающих 
мя. Нота вёра моя да довлеет вместо всех, 
та да отвещает, та да оправдит мя, та да 
покажет мя причастника славы Твоея 
вёчныя. Да не убо похитит мя сатана, 
и похвалится, Слове, еже отторгнути мя 
от Твоея руки и ограды; но или хощу, спа- 
си мя, или не хощу, Христе Спасе мой, 
предвари скоро, скоро, погибох: Ты бо 
еси Бог мой от чрёева матере моея. Сподо- 
би мя, Господи, ныне возлюбити Тя, яко- 
же возлюбих иногда той самый грех; 
и паки поработати Тебе без лёности тощ- 
но, якоже поработах прежде сатанё 
льстивому. Наипаче же пораббтаю Тебе, 
Господу и Богу моему Иисусу Христу, во 
вся дни живота моего, ныне и присно и во 
вёки веков. Аминь. 


Молитвы утренние 7 


Молитва 9-я, 
к Ангелу хранителю 

СВЯТЫЙ Ангеле, предстояй окаянной 
моей души и страстной моей жизни, не 
остави мене грешнаго, ниже отступи от 
менё за невоздержание моё. Не даждь 
места лукавому дёмону обладати мною 
насильством смертнаго сего телесе; укре- 
пи бёдствующую и худую мою руку 
и настави мя на путь спасёния. Ей, свя- 
тый Ангеле Божий, хранителю и по- 
кровителю окаянныя моея души и тела, 
вся мне прости, еликими тя оскорбих во 
вся дни живота моего, и аще что согре- 
ших в прешедшую нощь сию, покрый мя 
в настоящий день, и сохрани мя от вся- 
каго искушения противнаго, да ни 
в коем гресё прогнёваю Бога, и молися 
за мя ко Господу, да утвердит мя в стра- 
се Своём, и достойна покажет мя раба 
Своея благости. Аминь. 


Молитва 10-я, 
ко Пресвятой Богородице 


Пресвятая Владычице моя Богороди- 
це, святыми Твойми и’ всесильными 

мольбами отжени от мене, смирённаго 
и окаяннаго раба Твоего, уныние, забвё- 
ние, неразумие, нерадёние, и вся сквёр- 
ная, лукавая и хульная помышлёния от 
окаяннаго моего сёрдца и от помрачен- 
наго ума моего; и погаси пламень стра- 
стей мойх, яко нищ есмь и окаянен. 
И избави мя от многих и лютых воспо- 
минаний и предприятий, и от всех действ 
злых свободи мя. Яко благословёна есй 
от всех родов, и славится пречестное имя 
Твоё во вёки веков. Аминь. 


Молитвенное призывание 
святого, имя которого носишь 


Моли Бога о мне, святый угодниче 
Божий (имя), яко аз усёрдно к тебе 
прибегаю, скорому помощнику и молит- 
веннику о душе моей. 


Песнь Пресвятой Богородице 
Богородице Дёво, радуйся, Благодат- 
ная Марие, Господь с Тобою; благо- 
словёна Гы в женах и благословён плод 
чрёва Твоего, яко Спаса родила еси душ 
наших. 

Тропарь Кресту и молитва за отечество 


Спаси, Господи, люди Твоя, и благо- 
слови достояние Твоё, побёды на со- 
противныя даруя, и Твоє сохраняя Кре- 
стом Твоим жительство. 


Молитва о живых 


Спаси, Господи, и помилуй отца мо- 
его духовнаго (имя), родителей мойх 
(имена), сродников (имена), начальни- 
ков, наставников, благодётелей (имена) 
и всех православных христиан. 


Молитва о усопших 
Упокой, Господи, души усопших раб 
Твоих: родителей моих, сродников, 
благодётелей (имена) и всех православ- 
ных христиан, и прости им вся согреше- 
ния вольная и невольная, и даруй им 
Царствие Небесное. | 


Окончание молитв 


Достойно есть яко войстинну блажи- 
ти Тя Богородицу, Присноблажённую 
и Пренепорочную и Матерь Бога наше- 
го. Честнёйшую Херувим и славней- 

шую без сравнёния Серафим, без истлё- 
ния Бога Слова рождшую, сущую Бо- 
городицу Тя величаем. * 


Слава, и ныне: 

Господи, помилуй. (Трижды) 

Господи Иисусе Христе, Сыне Божий, 
молитв ради Пречистыя Твоея Матере, 
преподобных и богоносных отёц наших 
и всех святых помилуй нас. Аминь. 


СЕ 


* От Пасхи до Вознесения вместо этой молитвы 
читается припев и ирмос 9-й песни пасхального кано- 
на: «Ангел вопияше Благодётней: Чистая Дёво, ра- 
дуйся! И паки реку: радуйся! Твой Сын воскрёсе 
триднёвен от гроба и мёртвыя воздвигнувый; людие, 
веселитеся! 

Светися, светися, новый Иерусалиме, слава бо 
Господня на тебе возсия. Ликуй ныне и веселися, Си- 
оне. Ты же, Чистая, красуйся, Богородице, о востании 
Рождества Твоего». 

Это замечание относится и к молитвам на сон гря- 
дущим. 

В пасхальную седмицу вместо утренних молитв 
и молитв на сон грядущим читают обычно пасхаль- 
ные часы (стр. 108). 


МОЛИТВЫ НА СОН ГРЯДУЩИМ 


Во имя Отца, и Сына, и Святаго Духа. 
Аминь. 

Господи Иисусе Христе, Сыне Божий, 
молитв ради Пречистыя Твоея Матере, 
преподобных и богоносных отёц наших 
и всех святых, помилуй нас. Аминь. 

Слава Тебе, Боже наш, слава Тебе. 

Царю Небесный, Утёшителю, Душе 
ИСТИНЫ, Иже везде сый и вся ИСПОЛНЯЯЙ, 
Сокровище благих и жизни Подателю, 
прииди и вселися в ны, и очисти ны от 
всякия скверны, и спаси, Блаже, души 
наша. 

Святый Боже, Святый Крепкий, Святый 
Безсмертный, помилуй нас. (Трижды) 

Слава, и ныне: 

Пресвятая Грбице, помилуй нас; Гос- 
поди, очисти грехи наша; Владыко, про- 

стй беззакония наша; Святый, посети 
и исцели немощи наша, имене Твоего 
ради. 

Господи, помилуй. (Трижды) 

Слава, и ныне: 

Отче наш, Иже еси на небесёх! Да 
святится имя Твоё, да приидет Царствие 
Твоё, да будет воля Твоя, яко на небеси 
и на земли. Хлеб наш насущный даждь 
нам днесь; и остави нам долги наша, яко- 
же и мы оставляем должником нашим; 
и не введи нас во искушение, но избави 
нас от лукаваго. 

Тропари 

Помилуй нас, Господи, помилуй нас; 
всякаго бо отвёта недоумёюще, сию Ти 
молитву Яко Владыце грёшнии прино- 
сим: ПОМИЛУЙ нас. 

Слава: Господи, помилуй нас, на Тя бо 
уповахом; не прогнёвайся на ны зело, 
ниже помяни беззаконий наших, но при- 
зри и ныне яко благоутробен, и избави 
ны от враг наших; Ты бо еси Бог наш, 
и мы людие Твои, вси дела руку Твоёю, 
и имя Твое призываем. 

И ныне: Милосёрдия двери отвёрзи 
нам, благословённая Богородице, на- 
деющиися на Тя да не погибнем, но да 
избавимся Тобою от бед: Ты бо еси 
спасение рода христианскаго. 

Господи, помилуй. (12 раз) 


Молитва 1-я, 

св. Макария Великого, к Богу Отиу 

Боже вечный и Царю всякаго созда- 
ния, сподобивый мя даже в час сей дос- 
пети, прости ми грехи, яже сотворих 
в сей день дёлом, словом и помышлёни- 
ем, и очисти, Господи, смирённую мою 
душу от всякия скверны плоти и духа. 
И даждь ми, Господи, в нощи сей сон 
прейти в мире, да востав от смирённаго 
ми ложа, благоугожду пресвятому име- 
ни Твоему, во вся дни живота моего, 
и поперу борющия мя враги плотския 
и безплотныя. И избави мя, Господи, от 
помышлёний суетных, оскверняющих 
мя, и похотей лукавых. Яко Твоё есть 
царство и сила и слава, Отца и Сына 
и Святаго Духа, ныне и присно и во веки 
веков. АМИНЬ. 

Молитва 2-я, святого Антиоха, 
ко Господу нашему Иисусу Христу 


Вседержителю, Слово Отчее, Сам со- 
вершён сый, Иисусе Христе, многаго 
ради милосердия Твоего никогдаже от- 
лучайся мене, раба Твоего, но всегда во 
мне почивай. Иисусе, добрый Пастырю 
Твойх овец, не предаждь мене крамолё 
змиине, и желанию сатанину не остави 
мене, яко сёмя тли во мне есть. Ты убо, 
Господи Боже покланяемый, Царю Свя- 
тый, Иисусе Христе, спяща мя сохрани 
немерцающим свётом, Духом Твоим Свя- 
тым, Имже освятйл еси Твоя ученики. 
Даждь, Господи, и мне, недостойному 
рабу Твоему, спасёние Твоё на ложи моём: 
просвети ум мой светом разума святаго 
Евангелия Твоего, душу любовию Креста 
Твоего, сёрдце чистотбю словесє Твоего, 
тёло моё Твоёю страстию безстрастною, 
мысль мою Твойм смирением сохрани, 
и воздвигни мя во врёмя подобно на Твоё 
славослбвие. Яко препрославлен еси со 
Безначальным Твоим Отцём и с Пресвя- 
тым Духом во веки. Аминь. 

Молитва 3-я, ко Пресвятому Духу 


Господи, Царю Небёсный, Утёшите- 
лю, Душе истины, умилосёрдися и поми- 
луй мя, грешнаго раба Твоего, и отпус- 
тй ми недостойному, и прости вся, ели- 
ка Ги согреших днесь яко человёк, паче 
же и не яко человёк, но и горее скота, 
вольныя моя грехи и невольныя, вёдо- 
мыя и невёдомыя: яже от юности и от на- 
уки злы, и яже суть от нагльства и уны- 
ния. Аще йменем Твойм КЛЯХСЯ, ИЛИ 
похулих ёв помышлёнии моём; или кого 
укорих; или оклеветах кого гнёвом 
моим, или опечалих, или о чем прогнё- 
вахся; или солгах, или безгодно спах, 
или нищ прииде ко мне, и презрех его; 
или брата моего опечалих, или свадих, 
или кого осудих; или развеличахся, или 
разгордеёхся, или разгневахся; или сто- 
ящу ми на молитве, ум мой о лукавствии 
мира сего подвижеся, или развращение 
помыслих; или объядохся, или опихся, 
или без ума смеяхся; или лукавое помыс- 
лих, или доброту чуждую видев, и тӧю 
уязвлен бых сёрдцем; или неподобная 

глаголах, или греху брата моего посме- 
яхся, моя же суть безчисленная согреше- 
ния; или о молитве не радих, или ино что 
содёях лукавое, не помню, та бо вся 
и больша сих содёях. Помилуй мя, Твор- 
че мой Владыко, унылаго и недостойна- 
го раба Твоего, и остави ми, и отпусти, 
и прости мя, яко Благ и Человеколюбец, 
да с миром лягу, усну и почию, блудный, 
грешный и окаянный аз, и поклонюся, 
и воспою, и прославлю пречестное имя 
Твоё, со Отцём, и Единородным Его 
Сыном, ныне и присно и во вёки. Аминь. 


Молитва 4-я, 
святого Макария Великого 


Что Ти принесу, или что Ти воздам, 
великодаровитый Безсмертный Царю, 
щёдре и Человеколюбче Господи, яко 
ленящася мене на Твоё угождение и ни- 
чтоже благо сотворша, привел еси на ко- 
нец мимошёдшаго дне сего, обращение и 
спасёние души моей строя? Милостив ми 
буди, грешному и обнажённому всякаго 
дела блага, возстави падшую мою душу, 
осквернившуюся в безмёрных согрешё- 

ниих, и отыми от мене весь помысл лука- 
вый видимаго сего жития. Прости моя 
согрешения, едине Безгрешве, яже Ги со- 
греших в сей день, ведением и невёдени- 
ем, словом, и дёлом, и помышлением, и 
всёми мойми чувствы. Ты Сам, покры- 
вая, сохрани мя от всякаго сопротивнаго 
обстояния Божественною Твоёю влас- 
тию, и неизречённым человеколюбием, 
и силою. Очисти, Боже, очисти множе- 
ство грехов мойх. Благоволи, Господи, 
избавити мя от сети лукаваго, и спаси 
страстную мою душу, и осени мя светом 
лица Твоего, егда прийдеши во славе, 
и неосуждённа ныне сном уснути сотво- 
ри, и без мечтания, и несмущён помысл 
раба Твоего соблюди, и всю сатанину дё- 
тель отжени от мене, и просвети ми ра- 
зумныя очи сердечныя, да не усну 
в смерть. И посли ми Ангела мирна, хра- 
нителя и наставника души и тёлу моему, 
да избавит мя от враг моих; да востав со 
одра моего, принесу Ти благодарствен- 
ныя мольбы. Ей, Господи, услыши мя, 
грешнаго и убогаго раба Твоего, изво- 
лёнием и совестию; даруй ми воставшу 

словесём Твойм поучитися, и уныние 
бесовское далече от менё отгнано быти 
сотвори Твоийми Ангелы; да благословлю 
имя Твоє святое, и прославлю, и славлю 
Пречистую Богорбдицу Марию, Юже 
дал еси нам, грешным, заступление, 
и приими Сию молящуюся за ны; вем бо, 
яко подражает Твоё человеколюбие, 
и молящися не престает. Тоя заступлёни- 
ем, и Честнаго Креста знамением, и всех 
святых Твоих ради, убогую душу мою со- 
блюди, Иисусе Христё Боже наш, яко 
Свят еси, и препрославлен во веки. 
Аминь. 


Молитва 5-я 


Господи Боже наш, ёже согреших во 
дни сем словом, делом и помышлением, 
яко Благ и Человеколюбец прости ми. 
Мирен сон и безмятёжен даруй ми. Анге- 
ла Гвоего хранителя посли, покрывающа 
и соблюдающа мя от всякаго зла, яко Ты 
еси хранитель душам и телесём нашим, 
и Тебё славу возсылаем, Отцу и Сыну 
и Святому Духу, ныне и присно и во вёки 
веков. Аминь. 

Молитва 6-я 


Господи Боже наш, в Негоже вёрова- 
хом, и Нгоже имя паче всякаго имене 
призываем, даждь нам, ко сну отходя- 
щим, ослабу души и телу, и соблюди нас 
от всякаго мечтания, и тёмныя сласти 
кроме; устави стремление страстей, уга- 
си разжжёния востания телёснаго. Даждь 
нам целомудренне пожити дёлы и слове- 
сы; да добродётельное жительство вос- 
прибмлюще, обетованных не отпадём 
благих Твоих, яко благословён еси во 
веки. АМИНЬ. 


Молитва 7-я, 
святого Иоанна Златоуста 


(24 молитвы, по числу часов дня и ночи) 


Господи, не лиши менё небёсных Тво- 
их благ. ^Гӧсподи, избави мя вёчных 
мук. З Господи, умбм ли или помышлёни- 
ем, словом или делом согреших, прости 
мя. “Господи, избави мя всякаго невёде- 
ния и забвения, и малодушия, и окаме- 
нённаго нечувствия. Господи, избави мя 
от всякаго искушения. °Гбсподи, просве- 
тй мое сёрдце, вже помрачи лукавое 


30 Молитвы на сон грядущим 


похотЕние. 'Господи, аз яко человёк со- 
греших, Ты же, яко Бог щедр, помилуй 
мя, видя нёмощь души моея. #Господи, 
посли благодать Твою в помощь мне, да 
прославлю ймя Твоё святое. # Господи 
Иисусе Христе, напиши мя, раба Твоего, 
в книзе животней и даруй ми конец бла- 
гий. "Господи Боже мой, аще и ничтоже 
благо сотворих пред Тобою, но даждь 
ми по благодати Твоёй положити нача- 
ло благое. (Господи, окропи в сёрдце 
моём росу благодати Твоея. "Господи 
небесё и земли, помяни мя, грешнаго 
раба Твоего, студнаго и нечистаго, во 
Царствии Твоём. Аминь. 

Господи, в покаянии приими мя. *Гос- 
поди, не остави мене. "Господи, не введи 
мене в напасть. “Господи, даждь ми 
мысль благу. Господи, даждь ми слёзы, 
и память смертную, и умиление. °Госпо- 
ди, даждь ми помысл исповедания грехов 
моих. Господи, даждь ми смирение, це- 
ломудрие и послушание. Господи, даждь 
ми терпение, великодушие и кротость. 
"Господи, всели в мя корень благих, страх 
Твой в сёрдце мос. Господи, сподоби мя 

любити Тя от всея души моея и помыш- 
ления и творӣти во всем волю Твою. 
ПГосподи, покрый мя от человёк нёкото- 
рых, и бесов, и страстей, и от всякия 
иныя неподобныя вещи. "Господи, вёси, 
яко твориши, якоже Ты волиши, да бу- 
дет воля Твоя и во мне грёшнем, яко бла- 
гословён еси во вёки. Аминь. 


Молитва 8-я, 
ко Господу нашему Иисусу Христу 


Господи Иисусе Христе, Сыне Божий, 
ради честнейшия Матере Твоея, 
и безплотных Твойх Ангел, прорбка же 
и Предтечи и Крестителя Твоего, 
богоглаголивых же апостол, светлых 
и добропобёдных мученик, преподоб- 
ных И богоносных отёц, и всех святых 
молитвами, избави мя настоящаго 
обстояния бесовскаго. Ей, Господи мой 
и Творче, не хотяй смерти грешнаго, но 
якоже обратитися и живу быти ему, 
даждь и мне обращение, окаянному 
и недостойному; изми мя от уст 
пагубнаго змия, зияющаго пожрети мя 
и свести во ад жива. Ей, Господи мой, 

утешение мое, Иже мене рёди окаяннаго, 
в тлённую плоть оболкийся, исторгни мя 
от окаянства, и утешёние подаждь души 
моёй окаянней. Всади в сёрдце моё 
творити Твоя повеления, и оставити 
лукавая деяния, и получити блаженства 
Твоя: на Тя бо, Господи, уповах, спаси мя. 


Молитва 9-я, ко Пресвятой 
Богородице, Петра Студийского 

К Тебе, Пречистей Божией Матери, аз 
окаянный припадая молюся: вёси, Цари- 
ңе, яко безпрестани согрешаю и прогнев- 
ляю Сына Твоего и Бога моего, и многаж- 
ды аще каюся, лож пред Богом обретаю- 
ся, и каюся трепёща: не ужёли Господь 
поразит мя, и по часе паки таяжде творю; 
вёдущи сия, Владычице моя Госпоже Бо- 
городице, молю, да помилуеши, да укре- 
пиши, и благая творити да подаси ми. 
Веси бо, Владычице моя Богородице, яко 
отнюд имам в нёнависти злая моя дела, 
и всею мыслию люблю закон Бога моего; 
но не вем, Госпожє Пречистая, откуду Яже 
ненавижду, та и люблю, а благая престу- 
паю. Не попущай, Пречистая, воли моей 

совершатися, не угодна бо есть, но да бу- 
дет воля Сына Твоего и Бога моего: да мя 
спасёт, и вразумит, и подаст благодать 
Святаго Духа, да бых аз отсёле престал 
сквернодёйства, и прочее пожил бых 
в повелении Сына Твоего, Емуже подоба- 
ет всякая слава, честь и держава, со Без- 
начальным Его Отцём, и Пресвятым 
и Благим и Животворящим Его Духом, 
ныне и присно и во вёки веков. Аминь. 


Молитва 10-я, 
ко Пресвятой Богородице 
Благаго Царя благая Мати, Пречистая 
и Благословённая Богородице Марие, ми- 
лость Сына Твоего и Бога нашего излей на 
страстную мою душу и Твойми молитва- 
ми настави мя на деяния благая, да прочее 
врёмя живота моего без порока прейду и 
Тобою рай да обрящу, Богородице Дево, 
едина Чистая и Благословённая. 
Молитва 11-я, ко святому 
Ангелу хранителю 


Ангеле Христов, хранителю мой свя- 
тый и покровителю души и тёла моего, 

вся ми прости, елика согреших во днеш- 
ний день, и от всякаго лукавствия про- 
тивнаго ми врага избави мя, да ни 
в коемже гресё прогнёваю Бога моего; 
но моли за мя, грешнаго и недостойна- 
го раба, яко да достойна мя покажеши 
благости и милости Всесвятыя Трбицы 
и Матере Господа моего Иисуса Христа 
и всех святых. АМИНЬ. 


Кондак Богородиие 


Взбранной Воеводе победительная, яко 
избавльшеся от злых, благодарственная 
восписуем Ти раби Твой, Богородице, 
но яко имущая державу непобедимую, 
от всяких нас бед свободи, да зовем Ти: 
радуйся, Невёсто Неневёстная. 


Преславная Приснодево, Мати Хрис- 
та Бога, принеси нашу молитву Сыну 
Твоему и Богу нашему, да спасет Тобою 
души наша. 

Все упование мое на Тя возлагаю, Мати 
Божия, сохрани мя под кровом Твоим. 

Богородице Дёво, не прёзри мене 
грешнаго, требующа Твоея помощи 

и Твоего заступлёния, на Тя бо упова 
душа моя, и помилуй мя. 


Молитва святого Иоанникия 


Упование мое Отёц, прибёжище мое 
Сын, покров мой Дух Святый: Трбице 
Святая, слава Тебе. 


Достойно есть яко воистинну блажити 
Тя, Богородицу, Присноблажённую 
и Пренепорочную и Матерь Бога наше- 
го. Честнейшую Херувим и славнейшую 
без сравнения Серафим, без истлёния 
Бога Слова рождшую, сущую Богороди- 
цу Тя величаем. 

Слава, и ныне: 

Господи, помилуй. (Трижды) 

Господи Иисусе Христе, Сыне Божий, 
молитв ради Пречистыя Твоея Матере, 
преподобных и богоносных отёц наших 
и всёх святых, помилуй нас. Аминь. 


Молитва святого Иоанна Дамаскина 


Владыко Человеколюбче, не ужёли 
мне одр сей гроб будет, или ещё окаян- 
ную мою душу просветиши днем? Се ми 

гроб предлежит, се ми смерть предстоит. 
Суда Твоего, Господи, боюся и муки 
безконёчныя, злое же творя не престаю: 
Тебе Господа Бога моего всегда про- 
гневляю, и Пречистую Твою Матерь, 
и вся Небёсныя силы, и святаго Ангела 
хранителя моего. Вем убо, Господи, яко 
недостоин есмь человеколюбия Твоего, 
но достоин есмь всякаго осуждения 
и муки. Но, Господи, или хощу, или не 
хощу, спаси мя. Аще бо праведника 
спасёши, ничтоже вёлие; и аще чистаго 
помйлуеши, ничтоже дивно: достойни 
бо суть милости Твоея. Но на мне, грёш- 
нем, удиви милость Твою; о сем яви че- 
ловеколюбие Твоё, да не одолеет моя 
злоба Твоей неизглаголанней благости 
и милосердию; и, якоже хощеши, устрой 
о мне вещь. 

Просвети очи мой, Христе Боже, да не 
когда усну в смерть, да не когда речет 
враг мой: укрепихся на него. 

Слава: Заступник души моея буди, 
Боже, яко посредё хожду сетей многих; 
избави мя от них и спаси мя, Блаже, яко 
Человеколюбец. 

И ныне: Преславную Божию Матерь, 
и святых Ангел Святёйшую, немолчно 
воспойм сёрдцем и усты, Богородицу 
сию исповёдающе, яко войстинну рожд- 
шую нам Бога воплощённа, и молящую- 
ся непрестанно о душах наших. 


Знаменуй себя крестом и говори 
молитву Честному Кресту: 


Да воскреснет Бог, и расточатся вра- 
зи Его, и да бежат от лица Его ненави- 
дящии Его. Яко исчезает дым, да исчёз- 
нут; яко тает воск от лица огня, тако да 
погибнут бёси от лица любящих Бога 
и знаменующихся крестным знамением, 
и в весёлии глаголющих: радуйся, Пре- 
честный и Животворящий Кресте Гос- 
подень, прогоняяй бёсы силою на тебе 
пропятаго Господа нашего Иисуса Хри- 
ста, во ад сшедшаго и поправшаго силу 
диаволю, и даровавшаго нам тебе, Крест 
Свой Честный, на прогнание всякаго 
супостата. О Пречестный и Животворя- 
щий Кресте Господень! Помогай ми со 
Святою Госпожёю Дёвою Богородицею 
и со всёми святыми во вёки. Аминь. 


38 Молитвы на сон грядущим 


Или кратко: 


Огради мя, Господи, силою Честнаго 
и Животворящаго Твоего Креста, и со- 
храни мя от всякаго зла. 


Молитва 
Ослаби, остави, прости, Боже, пре- 
грешєния наша, вольная и невольная, 
яже в слове и в дёле, яже в ведении 
и не в вёдении, яже во дни и в нощи, яже 
во уме и в помышлеёнии: вся нам прости, 
яко Благ и Человеколюбец. 


Молитва 


Ненавидящих и обидящих нас прости, 
Господи Человеколюбче. Благотворя- 
щим благосотвори. Братиям и сродни- 
ком нашим даруй яже ко спасению 
прошения и жизнь вечную. В немощех 
сущия посети и исцеление даруй. Иже на 
мори управи. Путешёствующим спуте- 
шеёествуй. Служащим и милующим нас 
грехов оставление даруй. Заповёдавших 
нам недостойным молитися о них поми- 
луй по велицей Твоей милости. Помяни, 
Господи, прежде усопших отец и братий 
наших и упокой их, идеже присещает 

свет лица Твоего. Помяни, Господи, 
братий наших пленённых и избави я от 
всякаго обстояния. Помяни, Господи, 
плодоносящих и добродёлающих во свя- 
тых Твоих церквах, и даждь им яже ко 
спасвнию прошёния и жизнь вечную. 
Помяни, Господи, и нас, смирённых 
и грешных и недостойных раб Твоих, 
и просвети наш ум светом разума Твое- 
го, и настави нас на стезю заповедей 
Твоих, молитвами Пречистыя Владычи- 
цы нашея Богородицы и Приснодёвы 
Марии и всех Твоих святых: Яко благо- 
словён еси во вёки веков. Аминь. 


Исповедание грехов повседневное 


Исповёдаю Тебе, Господу Богу моему 
и Творцу, во Святей Троице Единому, 
славимому и покланяемому, Отцу и Сыну 
и Святому Духу, вся моя грехи, яже содё- 
ях во вся дни живота моего, и на всякий 
час, и в настоящее время, и в прешёдшия 
дни и нощи, делом, словом, помышлёни- 
ем, объядёнием, пиянством, тайноядєни- 
ем, празднословием, унынием, лёнос- 
тию, прекословием, непослушанием, 
оклеветанием, осуждёнием, небрежёни- 

ем, самолюбием, многостяжанием, хи- 
щёнием, неправдоглаголанием, сквер- 
ноприбытчеством, мшелоимством, рев- 
нованием, завистию, гневом, памятоз- 
лобием, нёнавистию, лихоимством и всё- 
ми моими чувствы: зрёнием, слухом, 
обонянием, вкусом, осязанием и прочи- 
ми мойми грехи, душёвными вкупе 
и телёсными, имиже Тебё Бога моего 
и Творца прогнёвах, и ближняго моего 
онеправдовах; о сих жалея, винна себе 
Тебе Богу моему представляю, и имею 
волю каятися: точию, Господи Боже 
мой, помози ми, со слезами смирённо 
молю Тя; прешёдшая же согрешеёния моя 
милосердием Твоим прости ми, и разре- 
ши от всех сих, яже изглаголах пред Го- 
бою, яко Благ и Человеколюбец. 


Когда отходишь ко сну, произноси: 


В руце Твои, Господи Иисусе Христе, 
Боже мой, предаю дух мой: Ты же мя 
благослови, Ты мя помилуй и живот вёч- 
ный даруй ми. Аминь. 


СЕ 


КАНОНЫ СОВМЕЩЕННЫЕ 


покаянный ко Господу Иисусу Христу, 
молебный ко Пресвятой Богородице, 
Ангелу хранителю 


Молитвами святых отёц наших, Гос- 
поди Иисусе Христе Боже наш, помилуй 
нас. Аминь. 

Царю Небесный... Грисвятое. Пресвя- 
тёя Трбице... Отче наш... (стр. 4) 

Господи, помилуй. (12 раз) 

Приидите, поклонимся Царёви наше- 
му Богу. (Поклон) 

Приидите, поклонӣмся и припадём 
Христу, Царёви нашему Богу. (Поклон) 

Приидите, поклонимся и припадём 
Самому Христу, Царёви и Богу наше- 
му. (Поклон) 

Глас 6-й 
Песнь 1 


Ирмбс: Яко по суху пешешєствовав Израиль, по 
бездне стопами, гонӣтеля фарабна видя потопляема, 
Богу победную песнь пойм, вопияше. 

Помилуй мя, Боже, помилуй мя. 

Ныне приступих аз грешный и обре- 
менённый к Тебе, Владыце и Богу мое- 
му; не смёю же взирати на нёбо, токмо 
молюся, глаголя: даждь ми, Господи, ум, 
да плачуся дел моих горько. 


Помилуй мя, Боже, помилуй мя. 

О, горе мне грешному! Паче всех чело- 
век окаянен есмь, покаяния несть во мне; 
даждь ми, Господи, слёзы, да плачуся 
дел моих горько. 


Помилуй мя, Боже, помилуй мя. 

Безумне, окаянне человече, в лености 
время губиши; помысли житиє твоё, 
и обратися ко Господу Богу, и плачися 
о дёлех твоих горько. 

Пресвятая Богородице, спаси нас. 

Богородичен: Мати Божия Пречистая, 
воззри на мя грешнаго, и от сёти диаволи 
избави мя, и на путь покаяния настави мя, 


да плачуся дел мойх горько. 


Пресвятая Богородице, спаси нас. 

Многими содержимь напастьми, 
к Тебё прибегаю, спасёния иский: 
о Мати Слова и Дёво, от тяжких и лю- 
тых мя спаси. 


Пресвятая Богородице, спаси нас. 

Страстей мя смущают прилози, многа- 
го уныния исполнити мою душу; умири, 
Отроковице, тишинбю Сына и Бога Тво- 
его, Всенепорочная. 

Пресвятая Богородице, спаси нас. 

Спаса рождшую Тя и Бога, молю, 
Дево, избавитися ми лютых: к Тебе бо 
ныне прибегая, простираю и дущу и по- 
мышление. 

Пресвятая Богородице, спаси нас. 

Недугующа тёлом и душею, посещс- 
ния Божёственнаго и промышлёния от 
Тебё сподоби, едина Богомати, яко бла- 
гая, Благаго же Родительница. 

Господи Иисусе Христе Боже мой, помилуй мя. 

Иисусу: Песнь воспеёти и восхвалити, 
Спасе, Твоего раба достойно сподоби, 
безплотному Ангелу, наставнику и хра- 
нителю моему. 


* Тропарь Иисусу Христу только в 1-й и 9-й песнях 
канона. 

Святый Ангеле Божий, хранителю мой, моли 
Бога о мне. 


Един аз в неразумии и в лености ныне 
лежу, наставниче мой и хранителю, не 
остави мене, погибающа. 

Слава Отцу и Сыну и Святбму Духу. 

Ум мой твобю молитвою направи, 
творити ми Божия повеления, да получу 
от Бога отдание грехов, и ненавидети ми 
злых настави мя, молюся ти. 


И ныне и присно и во вёки веков. Аминь. 

Молися, Девице, о мне, рабе Твоём, ко 
Благодателю, со хранителем моим Анге- 
лом, и настави мя творити заповеди 
Сына Твоего и Творца моего. 


Песнь 3 


Ирмос: Несть свят, якоже Ты, Господи Боже мой, 
вознесый рог вёрных Твоих, Блаже, и утвердивый нас 
на камени исповедания Твоего. 


Помилуй мя, Боже, помилуй мя. 

Внегда поставлени будут престоли на 
судищи страшнем, тогда всех человек дела 
обличатся; горе тамо будет грёшным, 
в муку отсылаемым; и то вёдущи, душе 
моя, покайся от злых дел твойх. 


Помилуй мя, Боже, помилуй мя. 

Праведницы возрадуются, а грешнии 
восплачутся, тогда никтоже возможет 
помощи нам, но дела наша осудят нас; 
тёмже прежде конца покайся от злых 
дел твоих. 

Помилуй мя, Боже, помилуй мя. 

Увы мне великогрёшному, иже дёлы 
и мысльми осквернився, ни капли слез 
имею от жестосердия; ныне возникни от 
земли, душе моя, и покайся от злых дел 
ТВОЙХ. | 

Пресвятая Богородице, спаси нас. 

Богородичен: Се, взывает, Госпожё, 
Сын Твой, и поучает нас на доброе, аз же 
грешный добра всегда бегаю; но Ты, 
Милостивая, помилуй мя, да покаюся от 
злых моих дел. 


Пресвятая Богородице, спаси нас. 

Предстательство и покров жизни моея 
полагаю Тя, Богородительнице Дево: 
Ты мя окорми ко пристанищу Твоему, 
благих виновна, верных утверждение, 
едина Всепётая. 


Пресвятая Богородице, спаси нас. 
Молю, Дёво, душевное смущение 
и печали моея бурю разорити: Ты бо, 

Богоневестная, начальника тишины 
Христа родила еси, едина Пречистая. 

Пресвятая Богорбдице, спаси нас. 

Благодётеля рождши добрых виновна- 
го, благодеяния богатство всем источи, 
вся бо можеши, яко сильнаго в крепости 
Христа рождши, Богоблаженная. 

Пресвятая Богородице, спаси нас. 

Лютыми недуги и болёзненными стра- 
стьми истязаему, Дёво, Ты ми помози: 
исцелёний бо неоскудное Тя знаю сокро- 
више, Пренепорочная, неиждиваемое. 

Святый Ангеле Божий, хранителю мой, молӣ 
Бога о мне. 

Все помышление моё и душу мою 
к тебе возложих, хранителю мой; ты от 
всякия мя напасти вражия избави. 

Святый Ангеле Божий, хранителю мой, молӣ 
Бога о мне. 

Враг попирает мя, и озлобляет, и по- 
учает всегда творити своя хотения; но 
ты, наставниче мой, не остави мене по- 
гибающа. 

Слава Отцу и Сыну и Святбму Духу. 

Пети песнь со благодарёнием и усёр- 
дием Творцу и Богу даждь ми, и тебё, 

благому Ангелу хранителю моему: из- 
бавителю мой, изми мя от враг, озлоб- 
ЛЯЮЩИХ МЯ. 


И ныне и присно и во веки веков. Аминь. 

Исцели, Пречистая, моя многонедуж- 
ныя струпы, яже в души, прожени вра- 
ги, иже присно борются со мною. 


Кондак Пресвятой Богородице, глас 6-й 


Не имамы иныя помощи, не имамы 
иныя надёжды, разве Тебе, Пречистая 
Дево. Ты нам помози, на Тебе надёем- 
ся, и Тобою хвалимся, Твои бо есмы 
раби, да не постыдимся. 


Кондак Ангелу хранителю, глас 4-й 


Явися мне милосёрд, святый Ангеле 
Господень, хранителю мой, и не отлу- 
чайся от мене сквеёрнаго, но просвети мя 
светом неприкосновённым и сотвори мя 
достойна Царствия Небёснаго. 


Икос Ангелу хранителю 


Уничижённую душу мою многими 
соблазны, ты, святый предстателю, не- 
изречённыя славы небёсныя сподоби, 
и певёц с лики безплотных сил Божиих, 

помилуй мя и сохрани, и помыслы доб- 
рыми душу мою просвети, да твоею сла- 
вою, Ангеле мой, обогащуся, и низложи 
зломыслящия мне враги, и сотвори мя 
достойна Царствия Небёснаго. 


Седален Господу Иисусу Христу, глас 6-й 


Помышляю день страшный и плачуся 
деяний мойх лукавых: како отвещаю 
Безсмёртному Царю, или коим дерзно- 
вёнием воззрю на Судию, блудный аз? 
Благоутробный Отче, Сыне Единород- 
ный и Душе Святый, помилуй мя. 

Слава Отцу и Сыну и Святбму Духу. 


Седален Ангелу хранителю, глас 2-й 


От любвё душевныя вопию ти, хра- 
нителю моея души, всесвятый мой Ан- 
геле: покрый мя и соблюди от лукава- 
го ловления всегда, и к жизни настави 
небёсней, вразумляя и просвещая и ук- 
репляя мя. 

И ныне и присно и во вёки веков. Аминь. 

Богорддичен: Богородице безневёстная 
Пречистая, Яже без сёмени рождши всех 
Владыку, Гого со Ангелом хранителем 
мойм моли, избавити ми ся всякаго не- 

доумения, и дати умиление и свет души 
моёй и согрешёнием очищение, Яже еди- 
на вскоре заступающи. 

Песнь 4 


Ирмос: Христос моя сила, Бог и Господь, честная 
Церковь боголёпно поёт, взывающи от смысла чис- 
та, о Господе празднующи. 

Помилуй мя, Боже, помилуй мя. 

Широк путь зде и угодный сласти твори- 
ти, но горько будет в последний день, егда 
душа от тёла разлучатися будет: блюдися 
от сих, человёче, Царствия ради Божия. 

Помилуй мя, Боже, помилуй мя. 

Почто убогаго обидиши, мзду наёмничу 
удёржуеши, брата твоего не любиши, блуд 
и гордость гониши? Остави убо сия, душе 
моя, и покайся Царствия ради Божия. 

Помилуй мя, Боже, помилуй мя. | 

О, безумный человече, доколе углебае- 
ши, Яко пчела, собирающи богатство 
твоё? Вскоре бо погибнет, яко прах и пё- 
пел: но бӧлее взыщи Царствия Божия. 

Пресвятая Богородице, спаси нас. 

Богорддичен: Госпожё Богородице, 
помилуй мя грешнаго, и в добродётели 
укрепи, и соблюди мя, да наглая смерть 

не похитит мя неготоваго; и доведи мя, 
Дево, Царствия Божия. 

Пресвятая Богородице, спаси нас. 

Страстей моих смущение, кормчию 
рождшая Господа, и бурю утиши мойх 
прегрешёний, Богоневёстная. 

Пресвятая Богородице, спаси нас. 

Милосёрдия Твоего бёздну призываю- 
щу подаждь ми, яже Благосёрдаго рожд- 
шая и Спаса всех поющих Тя. 

Пресвятая Богородице, спаси нас. 

Наслаждающеся, Пречистая, Твоих 
дарований, благодарственное воспеваем 
пение, вёдуще Тя Богоматерь. 

Пресвятая Богородице, спаси нас. 

На одре болезни моея и немощи низ- 
лежащу ми, яко Боголюбива, помози, 
Богородице, едина Приснодёво. 

Пресвятая Богородице, спаси нас. 

Надёжду и утверждёние и спасёния 
стёну недвижиму имуще Тя, Всепётая, 
неудобства всякаго избавляемся. 

Святый Ангеле Ббжий, хранителю мой, моли 
Бога о мне. 

Моли Человеколюбца Бога ты, хра- 
нителю мой, и не остави менб, но присно 

в мире житие моё соблюди и подаждь ми 
спасёние необоримое. 

Святый Ангеле Ббжий, хранителю мой, молӣ 
Бога о мне. 

Яко заступника и хранителя животу 
моему приём тя от Бога, Ангеле, МОЛЮ ТЯ, 
святый, от всяких мя бед свободи. 

Слава Отцу и Сыну и Святому Духу. 

Мою сквёрность твоёю святынею очи- 
сти, хранителю мой, иот части шуия да от- 
лучён буду молитвами твойми и причаст- 
ник славы явлюся. 

И ныне и присно и во веки веков. Аминь. 

Недоумёние предлежит ми от обышёд- 
ших мя зол, Пречистая, но избави мя от 
них скоро: к Тебеё бо единей прибегох. 

Песнь 5 


Ирмос: Божиим светом Твоим, Блаже, утренюю- 
щих Ти души любовию озари, молюся, Тя вёдети, 
Слове Божий, истиннаго Бога, от мрака греховнаго 
взывающа. 


Помилуй мя, Боже, помилуй мя. 

Воспомяни, окаянный человёче, како 
лжам, клеветам, разбою, немощем, лютым 
зверем, грехов ради порабощеён еси; душе 
моя грешная, того ли восхотбла еси? 

Помилуй мя, Боже, помилуй мя. 

Трепёщут ми уди, всёми бо сотворих 
вину: очима взираяй, ушима слышай, 
языком злая глаголяй, всего себе геённе 
предаяй; душе моя грешная, сего ли 
восхотёла еси? 

Помилуй мя, Боже, помилуй мя. 

Блудника и разбойника кающася при- 
ял еси, Спасе, аз же един лёностию гре- 
ховною отягчихся и злым делом пора- 
ботихся; душе моя грёшная, сего ли 
восхотёла еси? 

Пресвятая Богорбдице, спаси нас. 

Богорбдичен: Дивная и скорая помощ- 
нице всем человеком, Мати Божия, по- 
мози мне, недостойному, душа бо моя 
грешная того восхоте. 

Пресвятая Богородице, спаси нас. 

Испӧлни, Чистая, весёлия сердце моё, 
Твою нетлённую дающи радость, весё- 
лия рождшая виновнаго. 

Пресвятая Богородице, спаси нас. 

Избави нас от бед, Богорбдице чистая, 
вёчное рождши избавлёние, и мир, всяк 
ум преимущий. 

Пресвятая Богородице, спаси нас. 

Разреши мглу прегрешений моих, Бого- 
невесто, просвещёнием Твоея светлости, 
Свет рождшая Божественный и превёчный. 

Пресвятая Богородице, спаси нас. 

Исцели, Чистая, души моея неможё- 
ние, посещения Твоего сподобльшая, 
и здравие молитвами Твойми по- 
даждь ми. 

Святый Ангеле Божий, хранителю мой, моли 
Бога о мне. | 

Яко имёя дерзновение к Богу, храни- 
телю мой святый, Сего умоли от ос- 
корбляющих мя зол избавити. 

Святый Ангеле Божий, хранителю мой, молӣ 
Бога о мне. 

Свете свётлый, светло просвети душу 
мою, наставниче мой и хранителю, от 
Бога данный ми Ангеле. 

Слава Отцу и Сыну и Святому Духу. 

Спяща мя зле тяготою греховною, яко 
бдяща сохрани, Ангеле Божий, и возстӣ- 
ви мя на славословие молёнием твоим. 

И ныне и присно и во веки веков. Аминь. 

Марие, Госпожё Богорбдице безне- 
вёстная, надёждо верных, вражия воз- 


54 Каноны совмещенные 


ношения низложи, поющия же Тя воз- 
весели. 


Песнь 6 


Ирмос: Житейское море воздвизаемое зря напастей 
бурею, к тихому пристанищу Твоему притёк, вопию 
Ти: возведи от тли живот мой, Многомилостиве. 


Помилуй мя, Боже, помилуй мя. 

Житие на земли блудно пожих и душу 
во тьму предах, ныне убо молю ТЯя, 
Милостивый Владыко: свободи мя от 
работы сея вражия, и даждь ми разум 
творӣти волю Твою. 

Помилуй мя, Боже, помилуй мя. 

Кто творит таковая, якоже аз? Якоже бо 
свиния лежит в калу, тако и аз греху служу. 
Но Ты, Господи, исторгни мя от гнуса сего 
и даждь ми сёрдце творити заповеди Твоя. 

Помилуй мя, Боже, помилуй мя. 

Воспряни, окаянный человёче, к Богу, 
воспомянув своя согрешения, припадая 
ко Творцу, слезя и стеня; Гой же, яко ми- 
лосёрд, даст ти ум знати волю Свою. 

Пресвятая Богородице, спаси нас. 

Богородичен: Богородице Дёво, от 
видимаго и невидимаго зла сохрани мя, 

Пречистая, и приими молитвы моя, и до- 
неси я Сыну Твоему, да даст ми ум тво- 
рити волю Его. 

Пресвятая Богородице, спаси нас. 

Смёрти и тли яко спасл есть, Сам Ся 
издав смерти, тлёнием и смертию моё ес- 
тество ято бывшее, Дёво, моли Господа 
и Сына Твоего, врагов злодействия мя 
избавити. 

Пресвятая Богородице, спаси нас. 

Предстательницу Тя живота вем 
и хранительницу твёрду, Деёво, и напас- 
тей решащу молвы, и налоги бесов от- 
гоняющу; и молюся всегда, от тли стра- 
стёй мойх избавити мя. 

Пресвятая Богородице, спаси нас. 

Яко стёну прибёжища стяжахом, 
и душ всесовершённое спасёние, и про- 
странство в скорбех, Отроковице, и про- 
свещёнием Твоим присно радуемся: 
о Владычице, и ныне нас от страстей 
и бед спаси. 

Пресвятая Богородице, спаси нас. 

На одрё ныне немощствуяй лежу, 
и несть исцеления плоти моей: но, Бога 

и Спаса миру и Избавителя недугов рож- 
дшая, Тебе молюся, Благой: от тли недуг 
возстави мя. 

Святый Ангеле Бӧжий, хранителю мой, молӣ 
Бога о мне. 

Всяких мя напастей свободи, и от печа- 
лей спаси, молюся ти, святый Ангеле, дан- 
ный ми от Бога, хранителю мой дӧбрый. 

Святый Ангеле Божий, хранителю мой, молӣ 
Бога о мне. 

Освети ум мой, блаже, и просвети мя, 
молюся ти, святый Ангеле, и мыслити ми 
полезная всегда настави мя. 

Слава Отцу и Сыну и Святбму Духу. 

Устави сёрдце мое от настоящаго мя- 
тёжа, и бдёти укрепи мя во благих, хра- 
нителю мой, и настави мя чудно к тиши- 
не животней. 

И ныне и присно и во вёки веков. Аминь. 

Слово Божие в Тя вселися, Богородице, 
и человеком Тя показа небёсную лёствицу: 
Тобою бо к нам Вышний сошел есть. 


Кондак Господу Иисусу Христу, глас 6-й 


Душе моя, почто грехами богатёеши, 
почто волю диаволю твориши, в чесом 

надёжду полагаеши? Престани от сих 
и обратися к Богу с плачем, зовущи: ми- 
лосёрде Господи, помилуй мя, грешнаго. 


Икос Господу Иисусу Христу 


Помысли, душе моя, горький час смёр- 
ти и страшный суд Творца твоего 
и Бога: Ангели бо грӧзнии поймут тя, 
душе, и в вёчный огнь введут: убо прёж- 
де смёрти покайся, вопиющи: Господи, 
помилуй мя грешнаго. 

Песнь 7 


Ирмос: Росодательну убо пещь содбла Ангел 
преподобным отрокбм, халдёи же опаляющее велёние 
Божие, мучителя увеща вопити: благословен еси, 
Боже отец наших. 


Помилуй мя, Боже, помилуй мя. 

Не надейся, душе моя, на тлённое богат- 
ство и на неправедное собрание, вся бо сия 
не вёси кому оставиши, но возопий: поми- 
луй мя, Христе Боже, недостойнаго. 

Помилуй мя, Боже, помилуй мя. 

Не уповай, душе моя, на телесное 
здравие и на скоромимоходящую кра- 
соту, видиши бо, яко сильнии и младӣи 
умирают; но возопий: помилуй мя, Хри- 
сте Боже, недостойнаго. 

Помилуй мя, Боже, помилуй мя. 

Воспомяни, душе моя, вёчное житие, 
Царство Небёсное, уготованное святым, 
и тьму кромешную и гнев Божий злым, 
и возопий: помилуй мя, Христе Боже, 
недостойнаго. 

Пресвятая Богородице, спаси нас. 

Богорддичен: Припади, душе моя, к Бо- 
жией Матери и помолися Той, есть бо ско- 
рая помощница кающимся, умолит Сына 
Христа Бога, и помилует мя недостойнаго. 

Пресвятая Богородице, спаси нас. 

Наше спасение якоже восхотёл еси, Спа- 
се, устроити, во утробу Дёвыя вселился 
еси, Юже миру предстательницу показал 
еси: отец наших Боже, благословен еси. 

Пресвятая Богородице, спаси нас. 

Волителя милости, Егоже родила еси, 
Мати чистая, умоли избавитися от пре- 
грешёний и душевных скверн верою зову- 
щим: отёц наших Боже, благословен еси. 

Пресвятая Богородице, спаси нас. 

Сокровище спасения и Источник нетлё- 
ния, Тя рождшую, и столп утверждения, 
и дверь покаяния, зовущим показал еси: 
отёц наших Боже, благословен еси. 

Пресвятая Богородице, спаси нас. 

Телёсныя слабости и душёвныя неду- 
ги, Богородительнице, люббвию присту- 
пающих к крову Твоему, Дево, исцелити 
сподоби, Спаса Христа нам рождшая. 

Святый Ангеле Ббжий, хранителю мой, молӣ 
Бога о мне. 

Милостив буди ми, и умоли Бога, 
Господень Ангеле, имёю бо тя заступни- 
ка во всем животе моём, наставника же 
и хранителя, от Бога дарованнаго ми во 
веки. 

Святый Ангеле Божий, хранителю мой, моли 
Бога о мне. 

Не остави в путь шёствующия души 
моея окаянныя убити разбойником, свя- 
тый Ангеле, яже ти от Бога предана 
бысть непорочне; но настави ю на путь 
покаяния. 

Слава Отцу и Сыну и Святому Духу. 

Всю посрамлену душу мою привожду 
от лукавых ми помысл и дел: но предва- 
ри, наставниче мой, и исцеление ми по- 
даждь благих помысл, уклоняти ми ся 
всегда на правыя стези. 


И ныне и присно и во вёки веков. Аминь. 

Премудрости исполни всех и крепости 
Божёственныя, Ипостасная Премудрос- 
те Вышняго, Богородицы ради, вёрою 
вопиющих: отёц наших Боже, благосло- 
вен еси. 


Песнь 8 


Ирмос: Из пламене преподобным росу источил еси и 
праведнаго жертву водою попалил еси: вся бо твориши, 
Христе, токмо еже хотети. Тя превозносим во вся веки. 


Помилуй мя, Боже, помилуй мя. 

Како не имам плакатися, егда помыш- 
ляю смерть, видех бо во гробе лежаща 
брата моего, безславна и безобразна? 
Что убо чаю, и на что надёюся? Токмо 
даждь ми, Господи, прежде конца покая- 
ние. (Дважды) 

Помилуй мя, Боже, помилуй мя. 

Верую, яко приидеши судити живых 
и мёртвых, и вси во своём чину станут, 
старии и младии, владыки и князи, дёвы 
и свящённицы; где обрящуся аз? Сего 
ради вопию: даждь ми, Господи, прёж- 
де конца покаяние. 

Пресвятая Богородице, спаси нас. 

Богородичен: Пречистая Богорбдице, 
приими недостойную молитву мою и со- 

храни мя от наглыя смерти, и даруй ми 
прежде конца покаяние. 

Пресвятая Богородице, спаси нас. 

Помощи яже от Тебе трёбующия не 
прёзри, Дёво, поющия и превозносящия 
Тя во вёки. 

Пресвятая Богородице, спаси нас. 

Неможёние души моея исцеляеши 
и телёсныя болезни, Дёво, да Тя про- 
славлю, Чистая, во вёки. 

Пресвятая Богородице, спаси нас. 

Исцелёний богатство изливаеши вёр- 
но поющим Тя, Дево, и превозносящим 
неизречённое Твоё рождество. 

Пресвятая Богородице, спаси нас. 

Напастей Ты прилоги отгоняеши и 
страстей нахбды, Дёво: тёмже Тя поём во 
вся веки. 

Святый Ангеле Божий, хранителю мой, моли 
Бога о мне. 

От Бога посланный, утверди живот 
мой, раба твоего, преблагий Ангеле, 
и не остави мене во веки. 


Святый Ангеле Божий, хранителю мой, моли 
Бога о мне. 

Ангела тя суща блага, души моея на- 
ставника и хранителя, преблажённе, вос- 
певаю во веки. 

Слава Отцу и Сыну и Святбму Духу. 

Буди ми покров и забрало в день ис- 
пытания всех человек, воньже огнём 
искушаются дела благая же и злая. 


И ныне и присно и во вёки веков. Аминь. 
Буди ми помощница и тишина, Богоро- 
дице Приснодево, рабу Твоему, и не оста- 
ви менёлишёна быти Твоего владычества. 
Песнь 9 


Ирмос: Бога человеком невозможно видети, на Не- 
гоже не смёют чини Ангельстии взирати; Тобою же, 
Всечистая, явйся человеком Слово Воплощенно, Егоже 
величающе, с небесными вби Тя ублажаем. 


Помилуй мя, Боже, помилуй мя. 

Нынек вам прибегаю, Ангели, Арханге- 
ли и вся небёсныя силы, у Престола Божия 
стоящии, молитеся ко Творцу своему, да 
избавит душу мою от муки вёчныя. 

Помилуй мя, Боже, помилуй мя. 

Ныне плачуся к вам, святии патриарси, 
царие и пророцы, апостоли и святителие и 
вси избраннии Христовы: помозите ми на 
суде, да спасёт душу мою от силы вражия. 


Каноны совмещенные 63 


Помилуй мя, Боже, помилуй мя. 

Ныне к вам воздежу руце, святии му- 
ченицы, пустынницы, девственницы, 
праведницы и вси святии, молящиися ко 
Господу за весь мир, да помилует мя 
в час смерти моея. 

Пресвятая Богородице, спаси нас. 

Богородичен: Мати Божия, помози ми, 
на Тя сильне надёющемуся, умоли Сына 
Своего, да поставит мя недостойнаго 
одесную Себё, егда сядет судяй живых 
и мёртвых. Аминь. 

Пресвятая Богородице, спаси нас. 

Тока слез мойх не отвратися, Яже от 
всякаго лица всяку слёзу отъёмшаго, 
Дево, Христа рождшая. 

Пресвятая Богородице, спаси нас. 

Радости моб сердце исполни, Дёво, 
Яже радости приёмшая исполнение, 
греховную печаль потребляющи. 

Пресвятая Богородице, спаси нас. 

Пристанище и предстательство к Тебе 
прибегающих буди, Дёво, и стена не- 
рушимая, прибёжище же и покров 
и веселие. 


Пресвятая Богородице, спаси нас. 

Свёта Твоего зарями просвети, Дёво, 
мрак невёдения отгоняющи, благовёрно 
Богородицу Тя исповвдающих. 

Пресвятая Богородице, спаси нас. 

На месте озлоблёния немощи смирив- 
шагося, Дево, исцели, из нездравия во 
здравие претворяющи. 

Господи Иисусе Христе Боже мой, помилуй мя. 

Иисусу: Помилуй мя, едине Спасе мой, 
яко милостив еси и милосёрд, и праведных 
ликов сотвори мя причастника. 

Святый Ангеле Божий, хранителю мой, моли 
Бога о мне. 

Мыслити ми присно и творити, Госпо- 
день Ангеле, благая и полёзная даруй, 
яко сильна яви в нёмощи и непорочна. 

Слава Отцу и Сыну и Святбму Духу. 

Яко имся дерзновёние к Царю Небёс- 
ному, Гого моли, с прочими безплотны- 
ми, помиловати мя окаяннаго. 

И ныне и присно и во веки веков. Аминь. 

Много дерзновение имущи, Дево, 
к Воплощшемуся из Тебе, преложи мя от 
уз и разрешение ми подаждь и спасение, 
молитвами Твойми. 

Молитва ко Господу 


Владыко Христб Боже, Иже страстьми 
Свойми страсти моя исцеливый и язвами 
Своими Язвы моя уврачевавый, даруй 
мне, много Тебё прегрешившему, слёзы 
умиления; сраствори моему тёлу от обо- 
няния Животворящаго Тела Твоего, и на- 
слади душу мою Твоёю Честною Кровию 
от горести, ёюже мя сопротивник напои; 
возвыси мой ум к Тебё, долу поникший, 
и возведи от пропасти погибели: яко не 
имам покаяния, не имам умиления, не 
имам слезы утёшительныя, возводящия 
чада ко своему наследию. Омрачихся 
умом в житейских страстсх, не могу воз- 
зрёти к Тебе в болезни, не могу согрёти- 
ся слезами, яже к Тебё любве. Но, Влады- 
ко Господи Иисусе Христе, сокровище 
благих, даруй мне покаяние всецёлое и 
сёрдце люботрудное во взыскание Твоё, 
даруй мне благодать Твою и обнови во 
мне зраки Твоего образа. Оставих Тя, не 
остави мене; изыди на взыскание моё, 
возведи к пажити Твоей и сопричти мя 
овцам избраннаго Твоего стада, воспи- 
тай мя с ними от злака Божёственных 

Твойх Таинств, молитвами Пречистыя 
Твоея Матере и всех святых Твоих. 
Аминь. 


Молитва ко Пресвятой Богородиие 

Царице моя преблагая, надёждо моя 
Богородице, приятелище сирых и стран- 
ных предстательнице, скорбящих радос- 
те, обидимых покровительнице! Зриши 
мою беду, зриши мою скорбь, помози ми 
яко нёмощну, окорми мя яко странна. 
Обиду мою вёси, разреши ту, яко вӧли- 
ши: яко не имам иныя помощи разве 
Тебе, ни иныя предстательницы, ни бла- 
гия утёшительницы, токмо Тебе, о Бо- 
гомати, яко да сохраниши мя и покрые- 
ши во вёки веков. Аминь. 


Молитва Ангелу хранителю 


Ангеле Христов святый, к тебё припа- 
дая молюся, хранителю мой святый, 
приданный мне на соблюдение души 
и тёлу моему грешному от святаго крещеё- 
ния, аз же своею лёностию и своим злым 
обычаем прогнёвах твою пречистую свёт- 
лость и отгнах тя от себё всёми студны- 
ми дёлы: лжами, клеветами, завистию, 

осуждением, презорством, непокорством, 
братоненавидёнием и злопомнёнием, 
сребролюбием, прелюбодеянием, ярос- 
тию, скупостию, объядёнием без сытости 
и опивством, многоглаголанием, злыми 
помыслы и лукавыми, гордым обычаем и 
блудным возбешёнием, имый самохотё- 
ние на всякое плотское вожделёние. 
О, злое моё произволеёние, егоже и скоти 
безсловёснии не творят! Да како возмо- 
жеши воззреёти на мя, или приступити ко 
мне, аки псу смердящему? Которыма очи- 
ма, Ангеле Христбв, воззриши на мя, 
оплётшася зле во гнусных дёлех? Да како 
уже возмогу отпущения просити горьким 
и злым мойм и лукавым деянием, в няже 
впадаю по вся дни и нощи и на всяк час? 
Но молюся ти припадая, хранителю мой 
святый, умилосёрдися на мя грешнаго 
и недостойнаго раба твоего (имя), буди 
ми помощник и заступник на злаго мое- 
го сопротивника, святыми твойми молит- 
вами, и Царствия Божия причастника мя 
сотвори со всёми святыми, всегда, и ныне, 
и присно, и во вёки веков. Аминь. 


Еч 


ПОСЛЕДОВАНИЕ КО СВЯТОМУ 
ПРИЧАЩЕНИЮ 


Молитвами святых отёц наших, Гос- 
поди Иисусе Христе Боже наш, помилуй 
нас. Аминь. 

Царю Небёсный... Трисвятое. Пресвя- 
тая Трбице... Отче наш... (стр. 4) 

Господи, помилуй. (12 раз) 

Приидите, поклонимся Царёви наше- 
му Богу. (Поклон) 

Приидите, поклонимся и припадём 
Христу, Царёви нашему Богу. (Поклон) 

Приидите, поклонӣмся и припадём 
Самому Христу, Царёви и Богу наше- 
му. (Поклон) 


Псалом 22 


Господь пасёт мя, и ничтоже мя ли- 
шит. На месте злачне, тамо всели мя, на 

воде покойне воспита мя. Душу мою об- 
рати, настави мя на стези правды, име- 
не ради Своего. Аще бо и пойду посре- 
дё сёни смертныя, не убоюся зла, яко Ты 
со мною еси, жезл Твой и палица Твоя, 
та мя утёшиста. Уготовал еси прёдо 
мною трапезу сопротив стужающим 
мне, умастил еси елёом главу мою, и 
чаша Твоя упоявающи мя, яко держав- 
на. И милость Твоя поженет мя вся дни 
живота моего, и 6же вселӣти ми ся в дом 
Господень, в долготу дний. 


Псалом 23 


Господня земля, и исполнение ея, 
вселенная и вси живущии на ней. Той на 
морях основал ю есть, и на реках угото- 
вал ю есть. Кто взыдет на гору Господ- 
ню? Или кто станет на мёсте святём Его? 
Неповинен рукама и чист сёрдцем, иже 
не прият всуе душу свою и не клятся лёс- 
тию искреннему своему. Сей приимет 
благословение от Господа, и милостыню 
от Бога, Спаса своего. Сей род ищущих 
Господа, ищущих лице Бога Иаковля. 
Возмите врата князи ваша, и возмитеся 

врата вечная, и внидет Царь славы. Кто 
есть сей Царь славы? Господь крёпок и 
силен, Господь силен в брани. Возмите 
врата князи ваша, и возмитеся врата вёч- 
ная, и внидет Царь славы. Кто есть Сей 
Царь славы? Господь сил, Той есть Царь 
славы. 


Псалом 115 


Вбровах, тёмже возглаголах, аз же 
смирихся зело. Аз же рех во изступлё- 
нии моём: всяк человек ложь. Что воз- 
дам Господеви о всех, яже воздадё ми? 
Чашу спасёния прииму и имя Господне 
призову, молитвы моя Господеви воз- 
дам пред всёми людьми Его. Честна 
пред Господем смерть преподобных Его. 
О Господи, аз раб Твой, аз раб Твой 
и сын рабыни Твоея; растерзал еси узы 
моя. Тебё пожру жертву хвалы, и во ИМЯ 
Господне призову. Молитвы моя Госпо- 
деви воздам пред всёми людьми Его, во 
дворех дому Господня, посредё тебе, 
Иерусалиме. 

Слава, и ныне: 

Аллилуиа. (Трижды) И три поклона. 

Тропари, глас 8-й 

Беззакӧния моя прёзри, Господи, от 
Дёвы рождейся, и сердце моё очисти, 
храм то творя пречистому Твоему Тёлу 
и Крови, нижё отрини менё от Твоего 
лица, без числа имёяй вёлию милость. 

Слава: Во причастие святынь Твоих 
како дерзну, недостойный? Аще бо дер- 
зну к Тебё приступити с достойными, 
хитон мя обличает, яко несть вечерний, 
и осуждение исходатайствую много- 
грешной души моей. Очисти, Господи, 
сквёрну души моея, и спаси мя, яко Че- 
ловеколюбец. 

И ныне: Многая множества моих, 
Богородице, прегрешений, к Тебе при- 
бегох, Чистая, спасёния требуя: посетӣ 
немощствующую мою душу, и молй 
Сына Твоего и Бога нашего, дати ми 
оставление, яже содёях лютых, едина 
Благословенная. 


[Во святую же Четыредесятницу: 
Егда славнии ученицы на умовёнии 
вёчери просвещахуся, тогда Иуда злоче- 
стивый сребролюбием недуговав омра- 

чашеся, и беззаконным судиям Тебе, 
праведнаго Судию, предает. Виждь, имё- 
ний рачителю, сих ради удавлёние упот- 
ребивша: бежи несытыя души, Учителю 
таковая дерзнувшия. Иже о всех благий 
Господи, слава Тебё.] 


И псалом 50: Помилуй мя Боже... (стр. 7) 


Канон, глас 2-й 


Песнь 1 


Ирмос: Грядите, людие, пойм песнь Христу Богу, 
раздёльшему мобре, и наставльшему люди, яже изведе 
из работы египетския, яко прославися. 


Серлце чисто созижди во мне, Боже, и дух прав 
обнови во утробе моей. 

Хлеб живота вёчнующаго да будет ми 
Тело Твоє Святое, благоутробне Госпо- 
ди, и честная Кровь, и недуг многооб- 
разных исцеление. 

Не отвёржи мене от лица Твоего, и Духа Твоего 
Святаго не отыми от мене. 

Осквернён дёлы безмёстными окаян- 
ный, Твоего Пречистаго Тёла и Божё- 
ственныя Крове недостоин есмь, Христе, 
причащёния, егоже мя сподоби. 

Пресвятая Богородице, спаси нас. 

Земле благая, благословенная Бого- 
невёсто, клас прозябшая неоранный 
и спасительный миру, сподоби мя сей 
ядуща спастися. 


Песнь 3 


Ирмос: На камени мя вёры утвердив, разширил еси 
уста моя на враги моя. Возвесели бо ся дух мой, вне- 
гда пети: несть свят, якоже Бог наш, и несть праве- 
ден паче Тебе, Господи. 


Сердце чисто созижди во мне, Боже, и дух прав 
обнови во утробе моей. 

Слёзныя ми подаждь, Христе, капли, 
сквёрну сердца моего очищающия: яко 
да благою совестию очищён, вврою 
прихожду и страхом, Владыко, ко 
причащёнию Божёственных даров 
Твоих. | 

Не отвержи мене от лица Твоего, и Духа Твоего 
Святаго не отыми от мене, 

Во оставление да будет ми прегрешё- 
ний Пречистое Тёло Твоё, и Божёствен- 
ная Кровь, Духа же Святаго общёние, и 
в жизнь вёчную, Человеколюбче, и стра- 
стей и скорбей отчуждение. 


Пресвятая Богородице, спаси нас. 

Хлеба животнаго Трапёза Пресвятая, 
свыше милости ради сшедшаго, и миро- 
ви новый живот дающаго, и мене ныне 
сподоби недостойнаго, со страхом вку- 
сити сего, и живу быти. 


Песнь 4 


Ирмос: Пришёл еси от Девы, не ходатай, ни Ангел, 
но Сам, Господи, воплощься, и спасл еси всего мя че- 
ловека. Тем зову Ти: слава силе Твоей, Господи. 


Сердце чисто созижди во мне, Боже, и дух прав 
обнови во утробе моєй. 

Восхотёл еси, нас ради воплощься, 
Многомилостиве, заклан быти яко овча, 
грех ради человеческих; темже молю Тя: 
и моя очисти согрешёния. 

Не отвержи мене от лица Твоего, и Духа Твоего 
Святаго не отыми от мене. 

Исцели души моея язвы, Господи, 
и всего освяти, и сподоби, Владыко, яко 
да причащуся тайныя Твоея Божёствен- 
ныя вёчери, окаянный. 

Пресвятая Богородице, спаси нас. 

Умилостиви и мне Сущаго от утробы 
Твоея, Владычице, и соблюди мя несквёр- 
на раба Твоего и непорочна, яко да при- 
ём умнаго бисера, освящуся. 

Песнь 5 


Ирмос: Света подателю и веков Творче, Господи, 
во свете Твоих повелеёний настави нас: разве бо Тебе 
иного бога не знаем. 


Сердце чисто созижди во мне, Боже, и дух прав 
обнови во утробе моєй. 

Якоже предрёкл еси, Христе, да будет 
убо худому рабу Твоему, и во мне пре- 
буди, якоже обещался еси: се бо Тёло 
Твоё ям Божественное, и пию Кровь 
Твою. | 

Не отвёржи менё от лица Твоего, и Духа Твоего 
Святаго не отыми от мене. 

Слове Божий и Боже, угль Тёла Твое- 
го да будет мне помрачённому в про- 
свещёние, и очищение осквернённой 
души моей Кровь Твоя. 

Пресвятая Богородице, спаси нас. 

Марие, Мати Божия, благоухания 
честное селение, Твоими молитвами 
сосуд мя избранный содёлай, Яко да 
освящёний причащуся Сына Твоего. 


Песнь 6 


Ирмос: В бёздне греховней валяяся, неизследную 
милосердия Твоего призываю бездну: от тли, Боже, 
мя возведи. 

Сердце чисто созижди во мне, Боже, и дух прав 
обнови во утробе моей. 

Ум, душу и сёрдце освяти, Спасе, 
и тёло моё, и сподоби неосуждённо, 
Владыко, к страшным Тайнам присту- 
ПИТИ. 

Не отвёржи мене от лица Твоего, и Духа Твоего 
Святаго не отыми от мене. 

Да бых устранился от страстей, 
и Твоея благодати имел бы приложение, 
живота же утверждение, причащёнием 
Святых, Христе, Таин Твоих. 

Пресвятая Богородице, спаси нас. 

Божие, Боже, Слово Святое, всего мя 
освяти, ныне приходящаго к Божёствен- 
ным Твойм Тайнам, Святыя Матере 
Твоея мольбами. 


Кондак, глас 2-й 
Хлеб, Христе, взяти не презри мя, Тёло 
Твоё, и Божёственную Твою ныне 
Кровь, пречистых, Владыко, и страш- 
ных Твоих Таин причаститися окаянна- 
го, да не будет ми в суд, да будет же ми в 
живот вечный и безсмёртный. 

Песнь 7 


Ирмос: Твлу златому премудрыя дети не послужи- 
ша, и в пламень сами поидоша, и боги их обругаша, 
среди пламене возопиша, и оросӣ я Ангел: услышася 
уже уст ваших молитва. 


Сердце чисто созижди во мне, Боже, и дух прав 
обнови во утробе моей. 

Источник благих, причащение, Хрис- 
тё, безсмёртных Твойх ныне Таинств да 
будет ми свет, и живот, и безстрастие, 
и к преспеянию же и умножёнию доб- 
родётели Божёственнейшия ходатай- 
ственно, едине Блаже, яко да славлю Тя. 

Не отвёржи мене от лица Твоего, и Духа Твоего 
Святаго не отыми от мене. | 

Да избавлюся от страстей, и врагов, 
и нужды, и всякия скорби, трепетом 
и любовию со благоговением, Челове- 
колюбче, приступаяй ныне к Твоим 
безсмёртным и Божёственным Тайнам, 
и пёти Тебё сподоби: благословен еси, 
Господи, Боже отёц наших. 

Пресвятая Богородице, спаси нас. 

Спаса Христа рождшая паче ума, Бо- 
гоблагодатная, молю Тя ныне, раб 
Твой, Чистую нечистый: хотящаго мя 

ныне к пречистым Тайнам приступйти, 
очисти всего от сквёрны плоти и духа. 


Песнь 8 


Ирмос: В пёщь огненную ко отроком еврейским 
снизшедшаго, и пламень в росу преложшаго Бога, пой- 
те дела яко Господа, и превозносите во вся веки. 


Сеёрлце чисто созижди во мне, Боже, и дух прав 
обнови во утробе моєй. 

Небесных, и страшных, и Святых Тво- 
их, Христе, ныне Таин, и Божёственныя 
Твоея и тайныя вёчери общника быти 
и менё сподоби отчаяннаго, Боже Спа- 
се мой. 

Не отвёржи мене от лица Твоего, и Духа Твоего 
Святаго не отыми от мене. 

Под Твоё прибеёг благоутробие, Блаже, 
со страхом зову Ти: во мне пребуди, Спа- 
се, и аз, якоже рекл еси, в Тебе; се бо дер- 
зая на милость Твою, ям Тёло Твоё, 
и пию Кровь Твою. 

Пресвятая Троице, Боже наш, слава Тебе. 

Трдичен: Трепёщу, приёмля огнь, да 
не опалюся яко воск и яко трава; оле 
страшнаго таинства! бле благоутробия 
Божия! Како Божёственнаго Тёла и 

Крове брёние причащаюся, и нетлёнен 
сотворяюся? 


Песнь 9 


Ирмос: Безначальна Родителя Сын, Бог и Господь, 
воплощься от Дёвы нам явися, омрачёенная просвети- 
ти, собрати расточённая: тем всепетую Богородицу 
величаем. 


Сердце чисто созижди во мне, Боже, и дух прав 
обнови во утробе моёй. 

Христос есть, вкусите и видите: Гос- 
подь нас ради, по нам бо'дрёвле бывый, 
единою Себё принёс, яко приношёние 
Отцу Своему, присно закалается, освя- 
щаяй причащающияся. 

Не отвеёржи мене от лица Твоего, и Духа Твоего 
Святаго не отыми от мене. 

Душею и тёлом да освящуся, Владыко, 
да просвещуся, да спасуся, да буду дом 
Твой причащёнием свящённых ТГаин, 
живущаго Тя имёя в себё со Отцём 
и Духом, Благодётелю Многомилостиве. 

Воздаждь ми радость Спасёния Твоего и Духом 
Владычним утверди мя. 

Якоже огнь да будет ми, и яко свет, 
Тёло Твоё и Кровь, Спасе мой, пречест- 
ная, опаляя греховное вещество, сжигая 

же страстей терние, и всего мя просвещая, 
покланятися Божеству Твоему. 

Пресвятая Богорбдице, спаси нас. 

Бог воплотися от чистых кровей Тво- 
их; тёмже всякий род поёт Тя, Владычи- 
це, умная же множества славят, яко То- 
бою яве узрёша всёми Владычествующа- 
го, осуществовавшагося человечеством. 


Достойно есть... (стр.19) 

Трисвятбе. Пресвятая Трбице... Отче 
наш... (стр. 4) 

Тропарь дня, или праздника. Если неделя, тро- 
парь воскресный по гласу. Если же нет, настоя- 
щие тропари, глас 6-й: 

Помилуй нас, Господи, помилуй нас; 
всякаго бо отвёта недоумёюще, сию Ти 
молитву, яко Владыце, грешнии прино- 
сим: помилуй нас. 

Слава: Господи, помилуй нас, на Тя 
бо уповахом; не прогнёвайся на ны 
зело, ниже помяни беззаконий наших, 
но призри и ныне яко благоутробен, 
и избави ны от враг наших. Ты бо еси 
Бог наш, и мы людие Твои, вси дела 
руку Гвоёю, и имя Твоє призываем. 

И ныне: Милосердия двёри отвёрзи 
нам, благословённая Богородице, на- 
деющиися на Тя да не погибнем, но да 
избавимся Тобою от бед: Ты бо еси спа- 
сбние рода христианскаго. 

Господи, помилуй. (40 раз) И поклоны 
сколько хочешь. 


И стихи: 
Хотя ясти, человече, Тёло Владычне, 
Страхом приступи, да не опалишися: 
огнь бо есть. 
Божественную же пия Кровь ко общёнию, 
Пёрвее примирися тя опечалившим. 
Таже дерзая, таинственное брашно яждь. 


Прежде причастия страшныя жертвы, 
Животворящаго Тёла Владычня, 
Сим помолися образом со трёпетом: 


Молитва св. Василия Великого, 1-я 

Владыко Господи Иисусе Христе, Боже 
наш, Источниче жизни и безсмёртия, всея 
твари видимыя и невидимыя Содётелю, 
безначальнаго Отца соприсносущный 
Сыне и собезначальный, премногия ради 
благости в послёдния дни в плоть обол- 
кийся, и распныйся, и погребыйся за ны, 
неблагодарныя и злонравныя, и Твоёю 

кровию обновивый растлёвшее грехом ес- 
тество наше, Сам, Безсмёртный Царю, 
приими и мое грешнаго покаяние, и при- 
клони ухо Твоє мне, и услыши глаголы 
моя. Согреших бо, Господи, согреших на 
нёбо и пред Тобою, и несмь достоин воз- 
зрети на высоту славы Твоея: прогнёвах 
бо Твою благость, Твоя заповеди престу- 
пив, и не послушав Твоих повелений. Но 
Ты, Господи, незлобив сый, долготерпе- 
лив же и многомилостив, не предал еси мя 
погибнути со беззаконьми моими, моего 
всячески ожидая обращения. Ты бо рекл 
еси, Человеколюбче, пророком Твойм: 
яко хотёнием не хощу смёрти грешника, 
но ёже обратитися и живу быти ему. Не 
хощеши бо, Владыко, создания Твоёю 
руку погубити, ниже благоволиши о по- 
гибели человёчестей, но хощеши всем 
спастися, и в разум истины приити. Тём- 
жеи аз, аще и недостоин есмь небесё и зем- 
ли, и сея приврёменныя жизни, всего себе 
повинув греху, и сластём поработив, 
и Твой осквернив образ; но творёние 
и создание Твоє быв, не отчаяваю своего 
спасёния, окаянный, на Твоё же безмёрное 

благоутробие дерзая, прихожду. Приими 
убо и мене, Человеколюбче Господи, яко- 
же блудницу, яко разбойника, яко мыта- 
ря и яко блуднаго, и возьми моє тяжкое 
бремя грехов, грех взёмляй мира, и нёмо- 
щи человёческия исцеляяй, труждающия- 
ся и обременённыя к Себё призываяй 
и упокоеваяй, не пришедый призвати 
праведныя, но грешныя на покаяние. 
И очисти мя от всякия скверны плоти 
и духа, и научи мя совершати святыню во 
страсе Твоём: яко да чистым свёдением 
совести моея, святынь Твоих часть приём- 
ля, соединюся святому Телу Твоему и Кро- 
ви, и имёю Тебе во мне живуща и пребы- 
вающа, со Отцём, и Святым Твойм Духом. 
Ей, Господи Иисусе Христе, Боже мой, 
и да не в суд ми будет причастие-пречис- 
тых и животворящих Таин Твоих, нижё да 
нёмощен буду душею же и тёлом, от ёже 
недостойне тем причащатися, но даждь 
ми, даже до конєчнаго моего издыхания, 
неосужденно восприимати часть святынь 
Твоих, в Духа Святаго общение, в напутие 
живота вёчнаго, и во благоприятен ответ 
на Страшнем судищи Твоём: яко да и аз со 

всёми избранными Твоими общник буду 
нетлённых Твоих благ, яже уготовал еси 
любящим Тя, Господи, в нихже препрос- 
лавлен еси во вёки. Аминь. 


Молитва св. Иоанна Златоустого, 2-я 


Господи Боже мой, вем, яко несмь до- 
стӧин, ниже доволен, да под кров вниде- 
ши храма души моея, занёже весь пуст 
и пался есть, и не имаши во мне места 
достойна ёже главу подклонити; но яко- 
же с высоты нас ради смирил еси Себе, 
смирися и ныне смирёнию моему, и яко- 
же восприял еси в вертепе и в яслех без- 
словёсных возлещи, сице восприими 
и в Яслех безсловёсныя моея души, и во 
осквернённое моё тело внити. И якоже не 
неудостоил еси внити и свечеряти со 
грешники в дому Симона прокажеённаго, 
тако изволи внити и в дом смирённыя 
моея души, прокажённыя и грёшныя; 
и якоже не отринул еси подобную мне 
блудницу и грешную, пришедшую и при- 
коснувшуюся Тебе, сице умилосёрдися и 
о мне, грешнем, приходящем и прикаса- 
ющем Ти ся; и якоже не возгнушался еси 
сквёрных ея уст и нечистых, целующих 

Тя, нижё моих возгнушайся сквёрнших 
оныя уст и нечистших, ниже мёрзких 
мойх и нечистых устен, и сквёрнаго 
и нечистейшаго моего языка. Но да будет 
ми угль пресвятаго Твоего Тела, и чест- 
ныя Твоея Крове, во освящение и про- 
свещение и здравие смирённей моей 
души и тёлу, во облегчёние тяжестей мно- 
гих моих согрешений, в соблюдение от 
всякаго диавольскаго действа, во отгна- 
ние и возбранёние злаго моего и лукава- 
го обычая, во умерщвлёние страстей, 
в снабдёние заповедей Твоих, в приложё- 
ние Божёственныя Твоея благодати 
и Твоего Царствия присвоёние. Не бо яко 
презираяй прихожду к Тебё, Христе 
Боже, но Яко дерзая на неизречённую 
Твою благость, и да не на мнозе удаляяй- 
ся общения Твоего, от мысленнаго волка 
звероуловлён буду. Тёмже молюся Тебе: 
яко един сый Свят, Владыко, освяти мою 
душу и тело, ум и сердце, чревеса и утро- 
бы, и всего мя обнови, и вкорени страх 
Твой во удесёх моих, и освящение Твоє 
неотъёмлемо от мене сотвори; и буди ми 
помощник и заступник, окормляя в мире 

живот мой, сподобляя мя и одесную Тебе 
предстояния со святыми Твойми, молит- 
вами и молёньми Пречистыя Твоея Ма- 
тере, невещёственных Твойх служителей 
и пречистых сил, и всех святых, от вёка 
Тебё благоугодивших. Аминь. 


Молитва Симеона Метафраста, 3-я 


Едине чистый и нетленный Господи, за 
неизречённую милость человеколюбия 
наше все восприёмый смешение, от чистых 
и девственных кровей паче естества Рож- 
дшия Тя, Духа Божёственнаго нашёстви- 
ем и благоволёнием Отца присносущнаго, 
Христе Иисусе, премудросте Божия, 
и мире, и сило; Твойм восприятием жи- 
вотворящая и спасительная страдания 
восприемый, крест, гвоздия, копие, 
смерть, умертви моя душетленная страсти 
телёсныя. Погребёнием Твоим адова 
пленивый царствия, погреби моя благими 
помыслы лукавая советования и лукав- 
ствия духи разори. Триднёвным Твойм и 
живоносным воскресёнием падшаго пра- 
отца возставивый, возстави мя, грехом 
поползшагося, образы мне покаяния пред- 
лагая. Преславным Твоим вознесёнием 

плотское обоживый восприятие и сиё дес- 
ным Отца седёнием почтый, сподоби мя 
причастием Святых Твойх Таин десную 
часть спасаемых получити. Снитием Утё- 
шителя Твоего Духа сосуды честны свя- 
щенныя Твоя ученики содёлавый, прияте- 
лище и мене покажи Того пришествия. 
Хотяй паки приити судити вселённей 
правдою, благоволи и мне усреёсти Тя на 
облацех, Судию и Создателя моего, со всб- 
ми святыми Твоими: да безконёчно сла- 
вословлю и воспеваю Тя, со безначальным 
Твоим Отцём и Пресвятым и Благим 
и Животворящим Твойм Духом, ныне 
и присно и во вёки веков. Аминь. 


Молитва св. Иоанна Дамаскина, 4-я 


Владыко Господи Иисусе Христё Боже 
наш, едине имёяй власть человеком ос- 
тавляти грехи, яко благ и Человеколю- 
бец презри моя вся в вёдении и не в вё- 
дении прегрешения, и сподоби мя нео- 
сужденно причаститися Божественных, 
и преславных, и пречистых, и животво- 
рящих Гвойх Таин, не в тяжесть, ни 
в муку, ни в приложение грехов, но во 
очищение, и освящение, и обручёние 

будущаго живота и Царствия, в стёну 
и помощь, и в возражение сопротивных, 
во истребление многих мойх согрешё- 
ний. Ты бо еси Бог милости, и щедрот, 
и человеколюбия, и Тебё славу возсыла- 
ем, со Отцём и Святым Духом, ныне 
и присно и во вёки веков. Аминь. 


Молитва св. Василия Великого, 5-я 


Вем, Господи, яко недостойне прича- 
щаюся пречистаго Твоего Тёла и честныя 
Твоея Крове, и повинен есмь, и суд себё ям 
и пию, не разсуждая Тёла и Крове Тебе, 
Христа и Бога моего, но на щедроты Твоя 
дерзая, прихожду к Тебе, рекшему: ядый 
Мою Плоть и пияй Мою Кровь, во Мне 
пребывает, и Аз в нем. Умилосёрдися убо, 
Господи, и не обличи мя, грешнаго, но со- 
твори со мною по милости Твоей; и да бу- 
дут ми святая сия во исцеление, и очище- 
ние, и просвещение, и сохранение, и спа- 
сёние, и во освящение души и тела; во 
отгнание всякаго мечтания, и лукаваго 
деяния, и действа диавольскаго, мыслен- 
не во удесех моих действуемаго, в дерз- 
новёние и любовь, яже к Тебе; во исправ- 
ление жития и утверждение, в возращение 


Последование ко Святому Причащению 89 


добродетели и совершенства, во исполнё- 
ние заповедей, в Духа Святаго общение, 
в напутие живота вёчнаго, во ответ бла- 
гоприятен на Страшнем судищи Твоём: не 
в суд или во осуждение. 


Молитва св. Симеона Нового 
Богослова, 6-я 


От сквёрных устён, от мёрзкаго сёрд- 
ца, от нечистаго языка, от души оск- 
вернёны, приими моление, Христе мой, 
и не презри моих ни словёс, ниже обра- 
зов, ниже безстудия. Даждь ми дерзно- 
венно глаголати, яже хощу, Христе 
мой, паче же и научи мя, что ми подо- 
бает творити и глаголати. Согреших 
паче блудницы, яже увёде, где обитае- 
ши, миро купивши, прийде дёрзостне 
помазати Твои нозе, Бога моего, Вла- 
дыки и Христа моего. Якоже ӧну не 
отринул еси пришедшую от сёрдца, 
ниже мене возгнушайся, Слове: Твой же 
ми подаждь нозе, и держати и целова- 
ти, и струями слёзными, яко многоцён- 
ным миром, сия дёрзостно помазати. 
Омый мя слезами моими, очисти мя 
ими, Слове. Остави и прегрешения моя, 

и прощение ми подаждь. Вёси зол 
множество, вёси и струпы моя, и язвы 
зриши моя, но и вёру веси, и произво- 
ление зриши, и воздыхание слышиши. 
Не тайтся Тебе, Боже мой, Творче мой, 
Избавителю мой, ниже капля слеёезная, 
ниже капли часть нёкая. Несодёланное 
моє видесте очи Твой, в книзе же Твоей 
и ещё несодёянная написана Тебе суть. 
Виждь смирение моє, виждь труд мой 
елик, и грехи вся остави ми, Боже вся- 
ческих: да чистым сердцем, притрёпет- 
ною мыслию и душёю сокрушённою 
несквёрных Твойх причащуся и пресвя- 
тых Таин, имиже оживляется и обожа- 
ется всяк ядый же и пияй чистым сёрд- 
цем; Гы бо рекл еси, Владыко мой: всяк 
ядый Мою Плоть и пияй Мою Кровь, 
во Мне убо сей пребывает, в нёмжеи Аз 
есмь. Истинно слово всяко Владыки и 
Бога моего: Божёственных бо прича- 
щаяйся и Боготворящих благодатей, не 
убо есмь един, но с Тобою, Христё мой, 
Светом трисолнечным, просвещающим 
мир. Да убо не един пребуду кромё 
Тебе, Живодавца, дыхания моего, жи- 

вота моего, радования моего, спасения 
миру. Сего ради к Тебё приступих, яко- 
же зриши, со слезами, и душею сокру- 
шеённою, избавления моих прегрешёний 
прошу прияти ми и Твойх живодатель- 
ных и непорочных Гаинств причастити- 
ся неосуждённо, да пребудеши, якоже 
рекл еси, со мною треокаянным; да не 
кроме обрет мя Твоея благодати, прелёс- 
тник восхитит мя льстивне, и прельстив 
отведёт Боготворящих Твойх словес. 
Сего ради к Тебё припадаю и тепле во- 
пию Ти: якоже блуднаго приял еси 
и блудницу. пришедшую, тако приими 
мя, блуднаго и сквёрнаго, Щёдре. Ду- 
шею сокрушённою ныне бо к Тебе при- 
ходя, вем, Спасе, яко иный, якоже аз, не 
прегреши Тебе, ниже содёя деяния, яже 
аз содёях. Но сиё паки вем, яко не ве- 
личество прегрешєёний, ни грехов мно- 
жество превосходит Бога моего многое 
долготерпёние и человеколюбие край- 
нее; но милостию сострастия тепле ка- 
ющияся, и чистиши, и светлиши, и свё- 
та твориши причастники, общники Бо- 
жества Твоего содёловаяй независтно, 
и странное и Ангелом, и человёческим 

мыслем, бесёдуеши им многажды, якоже 
другом Твойм истинным. Сия дёрзостна 
творят мя, сия вперяют мя, Христе мой. 
И дерзая Твоим богатым к нам благоде- 
янием, радуяся вкупе и трепеща, огневи 
причащаюся трава сый, и странно чудо, 
орошаемь неопально, якоже убо купина 
дрёвле неопальне горящи. Ныне благо- 
дарною мыслию, благодарным же сёрд- 
цем, благодарными удесы моими, души и 
твла моего, покланяюся и величаю, 
и славословлю Тя, Боже мой, яко благо- 
словённа суща, ныне же и во веки. 


Молитва св. Иоанна Златоустого, 7-я 

Боже, ослаби, остави, прости ми согре- 
шения моя, елика Ти согреших, аще сло- 
вом, аще делом, аще помышлением, волею 
или невблею, разумом или неразумием, 
вся ми прости яко благ и Человеколюбец, 
и молитвами Пречистыя Гвоея Матере, 
умных Твоих служителей и святых сил, и 
всех святых, от вёка Тебєё благоугодивших, 
неосуждённо благоволи прияти ми святое 
и пречистое Твоє Тело и честную Кровь, 
во исцеление души же и тела, и во очище- 
ние лукёвых мойх помышлений. Яко Твоё 

есть Царство и сила и слава, со Отцём 
и Святым Духом, ныне и присно и во веки 
веков. АМИНЬ. 


Молитва 8-я, того же святого 


Несмь доволен, Владыко Господи, да 
внидеши под кров души моея; но понбёже 
хощеши Ты, яко Человеколюбец, жити во 
мне, дерзая приступаю; повелеваеши, да 
отвёрзу двери, яже Ты един создал еси, 
и внидеши со человеколюбием якоже еси, 
внидеши и просвещаеши помрачённый 
мой помысл. Верую, яко сиё сотвориши: 
не бо блудницу, со слезами пришедшую 
к Тебе, отгнал еси; нижё мытаря отвёргл 
еси покаявшася; нижё разбойника, по- 
знавша Царство Твоё, отгнал еси; ниже 
гонителя покаявшася оставил еси, ёже бе: 
но от покаяния Тебе пришёдшия вся, 
в лице Твойх другов вчинил еси, Един 
сый благословённый всегда, ныне и 
в безконёчныя вёки. Аминь. 


Молитва 9-я, того же святого 


Господи Иисусе Христе, Боже мой, ос- 
лаби, остави, очисти и прости ми, грёшно- 
му, и непотрёбному, и недостойному рабу 

Твоему прегрешения, и согрешёния, 
и грехопадения моя, елика Ти от юности 
моея, даже до настоящаго дне и часа согре- 
ших: аще в разуме и в неразумии, аще 
в словесёх или дёлех, или помышлёниих 
и мыслех, и начинаниих, и всех моих чув- 
ствах. И молитвами безсёменно рождшия 
Тя, Пречистыя и Приснодёвы Марии, 
Матере Твоея, единыя непостыдныя на- 
дежды, и предстательства, и спасения мо- 
его, сподоби мя неосуждённо причастити- 
ся пречистых, безсмёртных, животворя- 
щих. и страшных Твойх Таинств, во ос- 
тавление грехов и в жизнь вечную: во ос- 
вящёние и просвещение, крепость, исцелеё- 
ние, и здравие души же и тела, и в по- 
требление, и всесовершённое погублёние 
лукавых моих помыслов, и помышлений, 
и предприятий, и нощных мечтаний, тем- 
ных и лукёвых духов. Яко Твоё есть цӣр- 
ство, и сила, и слава, и честь, и поклоне- 
ние, со Отцём и Святым Твойм Духом, 
ныне и присно и во вёки веков. Аминь. 


Молитва св. Иоанна Дамаскина, 10-я 


Пред двёрьми храма Твоего предстою 
и лютых помышлёний не отступаю; но 

Ты, Христе Боже, мытаря оправдивый, 
и хананёю помиловавый, и разбойнику 
рая двери отвёрзый, отвёрзи ми утробы 
человеколюбия Твоего и приими мя, 
приходяща и прикасающася Тебё, яко 
блудницу и кровоточивую: ова убо края 
ризы Твоея коснувшися, удобь исцеление 
прият, ова же пречистеи Твой нозе 
удержавши, разрешение грехов понесе. 
Аз же, окаянный, все Твоё Тёло дерзая 
восприяти, да не опалён буду; но приими 
мя, якоже оныя, и просвети моя душеёев- 
ныя чувства, попаляя моя греховныя 
вины, молитвами безсёменно Рождшия 
Тя, и Небесных сил; яко благословен еси 
во вёки веков. Аминь. 


Молитва св. Иоанна Златоустого 


Верую, Господи, и исповёдую, яко Ты 
еси войстинну Христос, Сын Бога живаго, 
пришёдый в мир грешныя спасти, от них- 
же первый есмь аз. бце верую, яко сиё есть 
самое пречистое Тёло Твое, и сия есть са- 
мая честная Кровь Твоя. Молюся убо 
Тебе: помилуй мя и прости ми прегреше- 
ния моя, вольная и невольная, яже словом, 
яже делом, яже ведением и неведением, 

и сподоби мя неосуждённо причаститися 
пречистых Твоих Таинств, во оставление 
грехов и в жизнь вёчную. Аминь. 
Приходя же причаститься, произноси 
мысленно эти стихи святого Симеона 


Метафраста: 
Се приступаю к Божёственному Причащению. 
Содетелю, да не опалиши мя приобщением: 
Огнь бо еси, недостойныя попаляяй. 


Но убо очисти мя от всякия скверны. 

Затем: 

Вёчери Твоея тайныя днесь, Сыне Бо- 
жий, причастника мя приими,; не бо вра- 
гом Твоим тайну повём, ни лобзания Ти 
дам, яко Иуда, но яко разбойник испо- 
ведаю Тя: помяни мя, Господи, во Цар- 
ствии Твоём. 

И стихи: 

Боготворящую Кровь ужаснися, человєче, зря, 


Огнь бо есть, недостойныя попаляяй. 
Божественное Тело и обожает мя и питает: 


Обожает дух, ум же питает странно. 

Потом тропари: 

Усладил мя еси любовию, Христе, 
и изменил мя еси Божёственным Твоим 


рачёнием; но попали огнём невещеёствен- 
ным грехи моя, и насытитися ёже в Тебе 


Последование ко Святому Причащению 97 


наслаждения сподоби: да ликуя возвели- 
чаю, Блаже, два пришествия Твоя. 

Во свётлостех Святых Твоих како 
вниду, недостойный? Аще бо дерзну 
совнити в чертог, одёжда мя обличает, 
яко несть брачна, и связан извёржен 
буду от Ангелов. Очисти, Господи, 
сквёрну души моея, и спаси мя, яко 
Человеколюбец. 


Также молитву: 


Владыко Человеколюбче, Господи 
Иисусе Христе Боже мой, да не в суд ми 
будут Святая сия, за ёже недостойну ми 
быти: но во очищение и освящение 
души же и тела, и во обручёние буду- 
щия жизни и царствия. Мне же, ёже 
прилеплятися Богу, благо есть, полага- 
ти во Господе упование спасения моего. 

И еще: 

Вёчери Твоея тайныя днесь, Сыне Бо- 
жий, причастника мя приими; не бо вра- 
гом Твойм тайну повём, ни лобзания Ти 
дам, яко Иуда, но яко разбойник испо- 
вёдаю Тя: помяни мя, Господи, во Цар- 
ствии Твоём. 

Желающий причаститься должен достой- 
но приготовиться к этому Святому Таин- 
ству. Подготовка эта (в церковной практи- 
ке она называется говением) продолжается 
несколько дней и касается как телесной, так 
и духовной жизни человека. Телу предписыва- 
ется воздержание, то есть телесная чисто- 
та и ограничение в пище (пост). Ум не дол- 
жен рассеиваться по мелочам житейским 
и развлекаться. 

В дни говения, если позволяют обстоятель- 
ства, надлежит посещать богослужения 
в храме и более прилежно выполнять домаш- 
нее молитвенное правило. Накануне причаще- 
ния надо быть на вечернем -богослужении 
и прочитать дома, кроме обычных молитв на 
сон грядущим, канон покаянный ко Господу, 
молебный ко Пресвятой Богородице, канон 
Ангелу хранителю и по усердию – акафист 
Иисусу Сладчайшему. 

Прочитывается также последование ко 
Святому Причащению – канон вечером, а ос- 
тальное последование вслед за утренними мо- 
литвами. После полуночи уже не едят и не 
пьют, ибо принято приступать к Святой 
Чаше натощак. 

Накануне вечером или утром, перед литур- 
гией, необходимо исповедаться. 


БЛАГОДАРСТВЕННЫЕ МОЛИТВЫ 
ПО СВЯТОМ ПРИЧАЩЕНИИ 


Слава Тебе, Боже. Слава Тебе, Боже. 
Слава Тебё, Боже. 


Благодарственная молитва, 1-я 


Благодарю Тя, Господи Боже мой, яко 
не отринул мя еси, грешнаго, но общника 
мя быти святынь Твойх сподобил еси. 
Благодарю Тя, яко мене, недостойнаго, 
причаститися пречистых Твойх и небсс- 
ных Даров сподобил еси. Но Владыко 
Человеколюбче, нас ради умёрый же 
и воскресый, и даровавый нам страшная 
сия и животворящая Таинства, во благо- 
деяние и освящение душ и телес наших, 
даждь быти сим и мне во исцеление души 
же и тёла, во отгнание всякаго сопротив- 
наго, в просвещение очию сердца моего, 

в мир душевных моих сил, в веру непос- 
тыдну, в любовь нелицемерну, во испол- 
нение премудрости, в соблюдение запове- 
дей Твойх, в приложение Божёственныя 
Твоея благодати, и Твоего Царствия 
присвоёние: да во святыни Твоей тёми 
сохраняемь, Твою благодать поминаю 
всегда, и не ктому себе живу, но Тебе, на- 
шему Владьще и благодётелю; и тако сего 
жития изшёд о надёжди живота вёчнаго, 
в присносущный достигну покой, идёже 
празднующих глас непрестанный и без- 
конечная сладость, зрящих Твоего лица 
доброту неизречённую. Ты бо еси истин- 
ное желание и неизречённое весёлие любя- 
щих Тя, Христе Боже наш, и Тя поет вся 
тварь во вёки. Аминь. 


Молитва св. Василия Великого, 2-я 

Владыко Христё Боже, Царю веков 
и Содётелю всех, благодарю ТЯ о всех, Яже 
ми еси пӧдал благих, и о причащёнии 
пречистых и животворящих Твойх Та- 
инств. Молю убо Тя, Блаже и Человеко- 
любче: сохрани мя под кровом Твоим 
и в сёни крилу Твоєю; и даруй ми чистою 

сӧвестию, даже до последняго моего из- 
дыхания, достойно причащатися святынь 
Твоих, во оставление грехов и в жизнь веч- 
ную. Ты бо еси хлеб животный, источник 
святыни, Податель благих, и Тебё славу 
возсылаем, со Отцём и Святым Духом, 
ныне и присно и во вёки веков. Аминь. 


Молитва Симеона Метафраста, 3-я 


Давый пищу мне плоть Твою волею, 
огнь сый и опаляяй недостойныя, да не 
опалиши менё, Содётелю мой; паче же 
пройди во уды моя, во вся составы, во 
утробу, в сёрдце. Попали тёрние всех 
моих прегрешений. Душу очисти, освя- 
ти помышлёния. Составы утверди с ко- 
стьми вкупе. Чувств просвети простую 
пятерицу. Всего мя спригвозди страху 
Твоему. Присно покрый, соблюди же, 
и сохрани мя от всякаго дёла и слова 
душетлённаго. Очисти, и омый, и украси 
мя, удобри, вразуми, и просвети мя. По- 
кажи мя Твоё селение единаго Духа, и не 
ктому селение греха. Да яко Твоего дому, 
входом причащёния, яко огня мене бежит 
всяк злодей, всяка страсть. Молитвенни- 
ки Тебе приношу вся святыя, чинонача- 

лия же безплотных, Предтёчу Твоего, 
премудрыя апостолы, к сим же Твою 
несквёрную чистую Матерь, ихже моль- 
бы благоутробне приими, Христё мой, 
и сыном света содёлай Твоего служителя. 
Ты бо еси освящение и единый наших, 
Блаже, душ и светлость; и Тебе лепопо- 
добно, яко Богу и Владыце, славу вси 
возсылаем на всяк день. 


Молитва 4-я 


Тёло Твоё святое, Господи Иисусе 
Христе Боже наш, да будет ми в живот 
вечный, и Кровь Твоя честная во ос- 
тавлёние грехов; буди же ми благодарё- 
ние сиё в радость, здравие и весблие; 
в страшное же и второе пришествие Твое 
сподоби мя грёшнаго стати одесную сла- 
вы Твоея, молитвами Пречистыя Твоея 
Матере, и всех святых. 


Молитва 5-я, 
ко Пресвятой Богородице 
Пресвятая Владычице Богородице, 
свете помраченныя моея души, надеж- 
до, покрове, прибёжище, утешение, 
радование моё, благодарю Тя, яко 

сподобила мя еси, недостойнаго, при- 
частника быти пречистаго Тёла и чест- 
ныя Крове Сына Твоего. Но рождшая 
истинный Свет, просвети моя умныя 
ӧчи сёрдца; Яже истӧчник безсмёртия 
рождшая, оживотвори мя, умерщвлен- 
наго грехом; Яже милостиваго Бога 
любоблагоутробная Мати, помилуй мя, 
и даждь ми умиление, и сокрушёние 
в сердце моём, и смирение в мыслех 
мойх, и воззвание в пленёниих по- 
мышлєёний мойх; и сподоби мя, до 
последняго издыхания, неосуждённо 
приимати пречистых Таин освящение, 
во исцеление души же и тела. И по- 
даждь ми слезы покаяния и исповёда- 
ния, во ёже пети и славити ТЯ во вся дни 
живота моего, яко благословенна 
и препрославленна еси во вбки. Аминь. 


Ныне отпущаеши раба Твоего, Вла- 
дыко, по глаголу Твоему с миром: яко 
видеста очи мой спасение Твоё, ёже 6си 
уготовал пред лицем всех людей, свет во 
откровение языков и славу людей Тво- 
их Израиля. 

Святый Боже, Святый Крепкий, Святый 
Безсмертный, помилуй нас. (Трижды) 

Слава, и ныне: 

Пресвятая Трбице, помилуй нас; Гос- 
поди, очисти грехи наша; Владыко, 
прости беззакония наша; Святый, посе- 
ти и исцели немощи наша, имене Твое- 
го ради. 

Господи, помилуй. (Трижды) 

Слава, и ныне: 

Отче наш, Иже еси на небесёх! Да 
святится имя Твоё, да прийдет Царствие 
Твоё, да будет воля Твоя, яко на небеси 
и на земли. Хлеб наш насущный даждь 
нам днесь; и остави нам долги наша, яко- 
же и мы оставляем должником нашим; и 
не введи нас во искушение, но избави нас 
от лукаваго. 


Если совершалась литургия 
св. Иоанна Златоустого, читается 
тропарь св. Иоанну Златоустому, глас 8-й 
Уст твоих, якоже светлость огня, воз- 
сиявши благодать, вселенную просвети; 
не сребролюбия мирови сокровища 
сниска, высоту нам смиренномудрия 

показа, но твоими словесы наказуя, отче 
Иоанне Златоусте, моли Слова Христа 
Бога спастися душам нашим. 


Кондак, глас 6-й 


Слава: От небёс приял еси Божествен- 
ную благодать, и твоими устнами вся учи- 
ши покланятися в Троице Единому Богу, 
Иоанне Златоусте всеблажённе, преподоб- 
не, достойно хвалим тя: еси бо наставник, 
яко Божественная являя. 


Богородичен 


И ныне: Предстательство христиан 
непостыдное, ходатайство ко Творцу 
непреложное, не презри грешных молё- 
ний гласы, но предвари, яко Благая, на 
помощь нас, верно зовущих Ти: ускори 
на молитву и потщися на умолёние, 
предстательствующи присно, Богороди- 
це, чтущих ТЯ. 


Если совершалась литургия 
св. Василия Великого, читается 
тропарь св. Василию Великому, глас 1-й 


Во всю зёмлю изыде вещание твое, яко 
приёмшую слово твоё, имже боголёпно 

научил еси, естество сущих уяснил еси, 
человёческия обычаи украсил еси, царское 
свящёние, отче преподобне, моли Христа 
Бога, спастися душам нашим. 


Кондак, глас 4-й 


Слава: Явился еси основание непо- 
колебимое Цёркве, подая всем некрадо- 
мое господство человеком, запечатлёя 
твоими велёньми, небоявлённе Василие 
преподобне. 

И ныне: Предстательство христиан 
непостыдное... (стр. 105) 


Если совершалась литургия 
Преждеосвященных Даров, читается 
тропарь св. Григорию Двоеслову, глас 4-й 

Иже от Бога свыше Божественную 
благодать восприём, славне Григорие, 
и Того силою укрепляемь, евангельски 
шёствовати изволил еси, отонудуже 
у Христа возмездие трудов приял еси, 
всеблажённе: Егӧже моли, да спасёт 
души наша. 


Кондак, глас 3-й 


Слава: Подобоначальник показался 
еси Начальника пастырем Христа, ино- 

ков чреды, отче Григорие, ко ограде не- 
бёсней наставляя, и оттуду научил еси 
стадо Христово заповедем Его: ныне же 
с ними радуешися, и ликуеши в небёсных 
кровех. 

И ныне: Предстательство христиан 
непостыдное... (стр. 105) 

Господи, помилуй. (12 раз) 

Слава, и ныне: 

Честнейшую Херувим и славнейшую 
без сравнения Серафим, без истлёния 
Бога Слова рождшую, сущую Богороди- 
цу Тя величаем. 


После причащения да пребывает каж- 
дый в чистоте, воздержании и немногос- 
ловии, чтобы достойно сохранить в себе 
Христа принятого. 


6 


ЧАСЫ СВЯТОЙ ПАСХИ 
И ВСЕЙ СВЕТЛОЙ СЕДМИЦЫ 


Христос воскрёсе из мертвых, смертию 
смерть поправ, и сущим во гробёх живот 
даровав. ( Трижды) 

Воскресёние Христово видевше, по- 
клонимся святому Господу Иисусу, еди- 
ному безгрешному. Кресту Твоему по- 
кланяемся, Христе, и святое воскресёние 
Твоё поём и славим: Ты бо еси Бог наш, 
разве Тебё иного не знаем, имя Твоё 
именуем. Приидйите вси вернии, покло- 
нимся святому Христову воскресёнию: се 
бо прийде Крестом радость всему миру. 
Всегда благословяще Господа, поём 
воскресвние Его: распятие бо претерпев, 
смёртию смерть разруши. ( Трижды) 

Предварившия утро яже о Марии 
и обрётшия камень отвалён от гроба, 
слышаху от ангела: во свете присносущ- 
нем Сущаго, с мертвыми что ищете яко 
человёка? Видите гробныя пелены: тецы- 
те и миру проповедите, яко воста Гос- 
подь, умертвивый смерть, яко есть Сын 
Бога, спасающаго род человеческий. 

Аще и во гроб снизшел еси, Безсмёрт- 
не, но адову разрушил еси силу, и вос- 
крёсл еси яко победитель, Христе Боже, 
женам мироносицам вещавый: радуйте- 
ся, и Твоим апостолом мир даруяй, пад- 
шим подаяй воскресение. 

Во гробе плотски, во аде жес душею, яко 
Бог, в рай же с разбойником, и на престо- 
ле был еси, Христе, со Отцём и Духом, вся 
исполняяй, неописанный. 

Слава: Яко живоносец, яко рая крас- 
нейший, войстинну и чертога всякаго 
царскаго показася светлейший, Христе, 
гроб Твой, источник нашего воскресёния. 

И ныне: Вышняго освящённое Божё- 
ственное селёние, радуйся: Тобою бо 
дадёся радость, Богородице, зовущим: 
благословёна Ты в женах еси, Всенепо- 
рочная Владычице. 

Господи, помилуй. (40 раз) 

Слава и ныне: 

Честнейшую Херувим ... (стр. 107) 

Молитвами святых отец наших, Госпо- 
ди Иисусе Христе Боже наш, помилуй 
нас. Аминь. 

Христос воскрёсе... (Трижды) Слава, 
и ныне: Господи, помилуй. (Трижды) 


ПАСХАЛЬНЫЙ КАНОН 
(творение Иоанна Дамаскина), глас 1-й 
Песнь 1 


Ирмос: Воскресвния день, просветимся, людие: 
Пасха, Господня Пасха! От смерти бо к жизни, и от 
земли к небеси, Христос Бог нас преведе, побёдную 
поющия. 


Христос воскресе из мёртвых. 

Очистим чувствия, и узрим неприступ- 
ным свётом воскресения Христа блиста- 
ющася, и радуйтеся рекуща, ясно да ус- 
лышим, побёдную поюще. 

Христос воскресе из мёртвых. 

Небеса убо достойно да веселятся, зем- 
ля же да радуется, да празднует же мир, 
видимый же весь и невидимый: Христос 
бо воста, весёлие вечное. 

Пресвятая Богородице, спаси нас. 

Богородичны*: Умерщвлёния предёл 
сломила еси, вечную жизнь рождшая Хри- 


*Богородичны (творение господина Феофана и господи- 
на Иосифа) читаются со второго дня Пасхи. 

ста, из гроба возсиявшаго днесь, Дёво 
Всенепорочная, и мир просветившаго. 

Пресвятая Богородице, спаси нас. 

Воскрёсшаго видевши Сына Твоего 
и Бога, радуйся со апостолы, Богобла- 
годатная Чистая: и ёже радуйся первее, 
яко всех радости вина, восприяла еси, 
Богомати Всенепорочная. 


Песнь 3 


Ирмос: Приидите, пиво пиём новое, не от камене 
неплодна чудодёемое, но нетлёния источник, из грб- 
ба одождивша Христа, в Н6мже утверждаемся. 


Христос воскрёсе из мертвых. 

Ныне вся исполнишася свёта, нёбо же 
и земля и преисподняя: да празднует убо 
вся тварь востание Христово, в немже 
утверждается. 

Христос воскресе из мёртвых. 

Вчера спогребохся Тебе, Христе, сово- 
стаю днесь воскрёсшу Тебе, сраспинах- 
ся Тебе вчера, Сам мя спрослави, Спасе, 
во Царствии Гвоём. 

Пресвятая Богородице, спаси нас. 

Богорддичны: На нетлённую жизнь 
прихожду днесь, благостию Рождшаго- 

ся из Тебе, Чистая, и всем концём свет 
облиставшаго. 

Пресвятая Богорбдице, спаси нас. 

Бога, Егоже родила еси плотию, из мёр- 
твых, якоже рече, воставша видевши, 
Чистая, ликуй, и Сего яко Бога, Пречис- 
тая, возвеличай. 


Ииакои, глас 4-й 

Предварившия утро яже о Марии 
и обрётшия камень отвалён от гроба, 
слышаху от ангела: во свёте присносущ- 
нем Сущаго, с мертвыми что ищете яко 
человека? Видите гробныя пелены: тецы- 
те и миру проповедите, яко воста Гос- 
подь, умертвивый смерть, Яко есть Сын 
Бога, спасающаго род человеческий. 


Песнь 4 


Ирмос: На божёственней стражи Богоглаголивый 
Аввакум да станет с нами, и покяжет светонбсна Ан- 
гела, ясно глаголюща: днесь спасёние миру, яко 
воскрёсе Христос, яко всесилен. 


Христос воскресе из мертвых. 

Мужеский убо пол, яко развёрзый дёв- 
ственную утробу, явися Христос: яко че- 
ловёк же, Агнец наречбся: непорбчен же, 

яко невкусен сквёрны, наша Пасха, и яко 
Бог истинен, совершён речеся. 

Христос воскресе из мёртвых. 

Яко единолётный агнец, благословён- 
ный нам венёц Христос, волею за всех зак- 
лан бысть, Пасха чистительная, и паки из 
гроба красное правды нам возсия Солнце. 

Христос воскресе из мертвых. 

Богоотёц убо Давид пред сённым 
ковчёгом скакаше играя, людие же Бо- 
жии святии, образов сбытиє зряще, ве- 
селимся божественне, яко воскрёсе Хри- 
стос, Яко всесилен. 

Пресвятая Богородице, спаси нас. 

Богородичны: Создавый Адама, Твое- 
го праотца, Чистая, зиждется от Тебе, 
и смёртное жилище разори Свобю смёр- 
тию днесь, и озари вся божёственными 
блистаньми воскресёния. 

Пресвятая Богородице, спаси нас. 

Егоже родила еси Христа, прекрасно 
из мертвых возсиявша, Чистая, зрящи, 
добрая и непорбчная в женах и красная, 
днесь во спасение всех, со апостолы ра- 
дующися, Того прославляй. 

`Песнь 5 


Ирмос. Утренюем утреннюю глубоку, и вмёсто 
мира песнь принесём Владыце, и Христа узрим прав- 
ды Солнце, всем жизнь возсияюща. 


Христос воскрёсе из мёртвых. 

Безмёрное Твоё благоутробие, адовы- 
ми узами содержимии зряще, к свету 
идяху, Христе, весёлыми ногами, Пасху 
хваляще вёчную. 

Христос воскресе из мёртвых. 

Приступим свещеноснии, исходящу 
Христу из гроба яко жениху, и спраздну- 
им любопразднственными чинми Пасху 
Божию спасительную. 

Пресвятая Богородице, спаси нас. 

Богорддичны: Просвещается божё- 
ственными лучами и живоносными вос- 
кресёния Сына Твоего, Богомати Пре- 
чистая, и радости исполняется благоче- 
стивых собрание. 

Пресвятая Богородице, спаси нас. 

Не развёрзл еси врата дёвства в воп- 
лощёнии, гроба не разрушил еси печа- 
тей, Царю создания, отонудуже воскрёс- 
шаго Тя зрящи, Мати радовашеся. 

Песнь 6 


Ирмос: Снизшел еси в преисподняя земли, и сокру- 
шил еси верей вечныя, содержащия связанныя, Христе, 
и тридневен, яко от кита Ибна, воскрёсл еси от гроба. 


Христос воскрёсе из мертвых. 

Сохранив цёла знамения, Христе, вос- 
крёсл еси от гроба, ключи Дёвы невреди- 
вый в рождествё Твоём, и отвёрзл еси 
нам райския двери. 

Христос воскрёсе из мертвых. 

Спасе мой, живое же и нежёртвенное 
заколёние, яко Бог Сам Себе волею при- 
вед Отцу, совоскресил еси всероднаго 
Адама, воскрёс от гроба. 

Пресвятая Богородице, спаси нас. 

Богородичны.: Возведёся дрёвле дер- 
жимое смертию и тлёнием, воплотиӣв- 
шимся от Твоего пречистаго чрёва, 
к нетленней и присносущней жизни, 
Богородице Дёво. 

Пресвятая Богородице, спаси нас. 

Сниде в преисподняя земли, в ложесна 
Твоя, Чистая, сшёдый, и вселивыйся 
и воплотивыйся паче ума, и воздвиже 
с Собою Адама, воскрес от гроба. 

Кондак, глас 8-й 

Ащеиво гроб снизшёл еси, Безсмёртне, 
но адову разрушил еси силу, и воскрёсл 
еси яко победитель, Христе Боже, женам 
мироносицам вещавый: радуйтеся, и Тво- 
им апостолом мир даруяй, падшим пода- 
яй воскресение. 

Икос 

Еже прежде сблнца Сблнце, зашёдшее 
иногда во гроб, предвариша ко утру ищу- 
щия яко дне мироносицы девы, и друга ко 
друзёй вопияху: о другини, приидите, 
вонями помажем Тёло живоносное и по- 
гребённое, плоть Воскресившаго падша- 
го Адама, лежащую во гробе. Идем, по- 
тщимся якоже волсви, и поклонимся, 
и принесём мира, яко дары, не в пеленах, 
но вплащанице обвитому, и плачим, и во- 
зопиим: о Владыко, востани, падшим по- 
даяй воскресение. 

Воскресение Христово видевше... 
(стр.108) 

Воскрес Иисус от гроба, якоже проре- 
чё, дадє нам живот вечный и вёлию ми- 
лость. (Трижды) 

Песнь 7 


Ирмбс: Отроки от пещи избавивый, быв человек, 
страждет яко смертен, и страстию смёртное в нетлё- 
ния облачит благолепие, един благословен отцёев Бог 
и препрославлен. 


Христос воскрёсе из мёртвых. 

Жены с миры богомудрыя в след Тебё 
течаху: Егоже яко мёртва со слезами 
искаху, поклонишася радующияся Жи- 
вому Богу, и Пасху тайную Твоим, Хри- 
ств, учеником благовестиша. 

Христос воскресе из мертвых. 

Смерти празднуем умерщвлёние, адо- 
во разрушение, иного жития вёчнаго 
начало, и играюще поём виновнаго, 
единаго благословённаго отцёв Бога 
и препрославленнаго. 

Христос воскрёсе из мёртвых. 

Яко войстинну свящённая и всепразд- 
нственная сия спасительная нощь и све- 
тозарная, светоноснаго дне востания 
сущи провозвеёстница, в нейже безлетный 
Свет из гроба плотски всем возсия. 


Пресвятая Богородице, спаси нас. 


Богородичны: Умертвив Сын Твой 
смерть, Всенепорочная, днесь, всем 

смертным пребывающий живот во вёки 
веков дарова, един благословённый от- 
цёв Бог и препрославленный. 


Пресвятая Богородице, спаси нас. 

Всем царствуяй созданием, быв человек, 
вселися в Твою, Богоблагодатная, утробу, 
и распятие претерпев и смерть, воскресе 
боголепно, совозставив нас яко всесилен. 


Песнь 8 

Ирмос: Сей наречённый и святый день, един суб- 
бот царь и господь, праздников праздник и торжество 
есть торжеств, в бньже благословим Христа во веки. 

Христос воскресе из мертвых. 

Приидите, новаго винограда рождё- 
ния, божёственнаго весёлия, в нарочитом 
дни воскресения, Царствия Христова 
приобщимся, поюще Его яко Бога во веки. 

Христос воскресе из мертвых. 

Возведи окрест очи твой, Сионе, 
и виждь: се бо, приидоша к тебё, яко 
богосвётлая светила, от запада, и сёвера, 
и моря, и востока чада твоя, в тебе бла- 
гословящая Христа во веки. 

Пресвятая Троице, Боже наш, слава Тебе. 

Трбичен: Отче Вседержителю, и Слбве, 
и Душе, Треми соединяемое во ипоста- 

сех естество, Пресущёственне и Пребо- 
жёственне, в Тя крестихомся, и Тя бла- 
ГОСЛОВИМ ВО вся ВЕКИ. 


Пресвятая Богородице, спаси нас. 

Богородичны: Прийде Тобою в мир 
Господь, Дёво Богородице, и чрево адо- 
во расторг, смертным нам воскресёние 
дарова. Тёмже благословим Его во веки. 


Пресвятая Богородице, спаси нас. 

Всю низложив смёрти державу Сын 
Твой, Дево, Своим воскресёнием, яко 
Бог крепкий совознесе наси обожи. Тём- 
же воспеваем Его во вёки. 


Песнь 9 


Припев: Величит душа моя воскресшаго 
триднёвно от гроба Христа Жизнодавца. 

Ирмос: Светися, светися, новый Иерусалиме, слава 
бо Господня на тебе возсия. Ликуй ныне и веселӣся, 
Сионе. Ты же, Чистая, красуйся, Богородице, о воста- 
нии Рождества Твоего. 

‚ Припев : Христос новая Пасха, Жертва живая. 
Агнец Божий, взёмляй грехи мира. 

О Божеёственнаго, о любеёзнаго, о слад- 
чайшаго Твоего гласа! С нами бо нелож- 
но обещался еси быти до скончания века, 
Христе: Егоже, вёрнии, утверждение на- 
дежды имуще, радуемся. 

Припев : Ангел вопияше Благодӣтней: Чистая 
Дево, радуйся! И паки реку: радуйся! Твой Сын 
воскрёсе тридневен от гроба, и мёртвыя воздвиг- 
нувый: людие, веселитеся! 

О Пасха вёлия и свящённейшая, Хрис- 
тё! О мудросте, и Слове Божий, и сило! 
Подавай нам истее Тебєё причащатися 
в невечёрнем дни царствия Твоего. 

Пресвятая Богородице, спаси нас. 

Богородичны: Согласно, Дёво, Тебе бла- 
жим вёрнии: радуйся, двёре Господня; 
радуйся, граде одушевленный; радуйся, 
Еяже ради нам ныне возсия свет, из Тебе 
Рожденнаго из мёртвых воскресения. 

Пресвятая Богорбдице, спаси нас. 

Веселися и радуйся, Божественная двё- 
ре Света: зашёдый бо Иисус во гроб воз- 
сия, просияв солнца светлее и вёрныя 
вся озарив, Богорадованная Владычице. 


Ексапостиларий 
Плотию уснув Яко мертв, Царю и Гос- 
поди, триднёвен воскрёсл еси, Адама 
воздвиг от тли и упразднив смерть: Пас- 
ха нетлёния, мира спасёние. (Трижды) 


С 


| 


| 


МОЛИТВЫ НА ВСЯКУЮ ПОТРЕБУ 


Молитвы пред началом всякого дела 

Царю Небёсный... (стр. 4) 

Господи, Иисусе Христе, Сыне Едино- 
родный Безначальнаго Твоего Отца, Ты 
бо рекл еси пречистыми устами Твойми: 
яко без Менё не можете творите ничесоже. 
Господи ‘мой, Господи, вёрою объём 
в души моей и сердце Тобою речённая, 
припадаю Твоей благости: помозй ми 
грешному сиё дёло, мною начинаемое, 
о Тебе Самом совершити, во имя Отца, 
и Сына, и Святаго Духа, молитвами Бо- 
городицы и всех Твоих святых. Аминь. 


Пс окончании же дела 
Достойно есть... (стр. 19) 


Благодарение за всякое благодеяние Божие 


Тропарь, глас 4-й 


Благодарни суще недостойнии раби 
Твой Господи, о Твойх великих благо- 

деяниих на нас бывших, славяще Тя хва- 
лим, благословим, благодарим, поём и 
величаем Твоє благоутробие, и рабски 
любовию вопиём Ти: Благодётелю Спа- 
се наш, слава Тебе. 


Кондак, глас 3-й 


Слава: Твоих благодеяний и даров 
туне, яко раби непотребнии, сподобльше- 
ся, Владыко, к Тебє усёрдно притекающе, 
благодарение по силе приносим, и Тебе 
яко Благодетеля и Творца славяще, вопи- 
ём: слава Тебе, Боже Всещёдрый. 

Богородичен 

И ныне: Богородице христианом по- 
мощнице, Гвоё предстательство стяжав- 
ше раби Твой, благодарно Тебе вопиём: 
радуйся, Пречистая Богородице Дёво, 
и от всех нас бед Твойми молитвами все- 
гда избави, едина вскоре предстатель- 
ствующая. 

О умножении любви и искоренении злобы 


Тропарь, глас 4-й 
Союзом любвё апостолы Твоя связа- 
вый, Христе, и нас, Твоих верных рабов, 
к Себе тем крёпко связав, творити запо- 
веди Твоя и друг друга любити нелице- 

мёрно сотвори, молитвами Богородицы, 
едине Человеколюбче. 


Молитва св. ИоаннуЗлатоустому 


О святителю великий Иоанне Златоусте! 

Многая и различная дарования от Гос- 
пода приял еси и яко раб благий и верный 
все данные тебе таланты добре умножил 
еси, сего ради войстинну вселенский учи- 
тель был еси, яко всяк возраст и всяко 
звание от тебе поучаются. Мы же, греш- 
нии (имена), по единому кийждо своё 
дарование имуще, единёния духа в союзе 
мира не ймамы, бываем тщеславни, друг 
друга раздражающе, друг другу завидя- 
ще, сего ради дарования наша разделён- 
ная не в мир и спасение, но во вражду 
и осуждёние нам являются. Тёмже и тебё, 
святителю Божий, припадаем раздором 
обуреваеми, и в сокрушёнии сёрдца про- 
сим: молитвами твоими отжени от сердец 
наших всякую злобу, недоброжелатель- 
ство, гордость и зависть нас разделяю- 
щия, да во мнозех удех едино тёло цер- 
ковное невозбранно пребудем, да по сло- 
веси твоему молитвенному возлюбим 
друг друга и единомыслием исповёмы 
Отца и Сына и Святаго Духа, Троицу 

Единосущную и Нераздёльную. Ныне 
и присно и во веки веков. Аминь. 


Во время бедствия и при нападении врагов 
Псалом 90 


Живый в помощи Вышняго, в крове 
Бога Небёснаго водворится. Речеёт Госпо- 
деви: Заступник мой еси и Прибёжище 
моє, Бог мой, и уповаю на Него. Яко Той 
избавит тя от сёти ловчи, и от словесё 
мятёжна, плещма Свойма осенит тя, 
и под крилё Его надбешися: оружием обы- 
дет тя истина Его. Не убоишися от страха 
нощнаго, от стрелы летящия во дни, от 
вещи во тме преходящия, от сряща, и беса 
полуденнаго. Падет от страны твоея тыся- 
ща, и тма одесную тебе, к тебё же не при- 
ближится, обаче очима твойма смотриши, 
и воздаяние грешников узриши. Яко Ты, 
Господи, упование моё, Вышняго поло- 
жил еси прибёжище твоє. Не прийдет к 
тебе зло, и рана не приближится телеси 
твоему, яко Ангелом Своим заповссть о 
тебе, сохранити тя во всех путех твоих. На 
руках возмут тя, да не когда преткнеши о 
камень ногу твою, на аспида и василиска 
наступиши, и попереши льва и змия. Яко 
на Мя упова, и избавлю и: покрыю и, яко 

позна имя Моє. Воззовёт ко Мне, и услы- 
шу его: с ним есмь в скорби, изму его, и 
прославлю его, долготою дней исполню 
его, и явлю ему спасёние Моє. 


Молитва перед вкушением пищи 
Отче наш... (стр. 5) 


На благословение пищи и пития мирянами 


Господи Иисусе Христе, Боже наш, 
благослови нам пищу и питиё молитва- 
ми Пречистыя Твоея Матери и всех свя- 
тых Твойх, яко благословен 6си во веки. 
Аминь. И перекрести пищу и питие. 


Молитва после вкушения пищи 
Благодарим Тя, Христе Боже наш, яко 
насытил еси нас земных Твойх благ; не 
лиши нас и Небёснаго Твоего Царствия, 
но яко посредё учеников Твоих пришёл 
еси, Спасе, мир даяй им, прииди к нам 
и спаси нас. 


Молитва о болящих 
Владыко, Вседержителю, Святый Царю, 
наказуяй и не умерщвляяй, утверждаяй 
низпадающия и возводяй низвёрженныя, 
телёсныя человёков скорби исправляяй, 

молимся Тебе, Боже наш, раба Твоего 
(имя) немошствующа посети милостию 
Твоёю, прости ему всякое согрешёние 
вольное и невольное. Ей, Господи, врачёб- 
ную Твою силу с небесё низпосли, при- 
коснися телеси, угаси огневицу, укроти 
страсть и всякую нёмощь таящуюся, буди 
врач раба Твоего (имя), воздвигни его от 
одра болёзненнаго и от ложа озлоблёния 
цела и всесовершённа, даруй его Церкви 
Твоей благоугождающа и творяща волю 
Твою. Твоё бо есть, ёже миловати и спа- 
сати ны, Боже наш, и Тебё славу возсыла- 
ем, Отцу и Сыну и Святому Духу, ныне 
и присно и во вёки веков. Аминь. 
Молитва перед выходом из дома 
Стопы моя направи по словеси Твоему, 


да не обладает мною всякое беззаконие. 
И ограждай себя крестным знамением. 


О путешествующих 


Тропарь, глас 2-й 
‚ Путь и истина сый, Христе, спутника 
Ангела Твоего рабом Твоим ныне, яко- 
же Товии иногда, посли сохраняюща, 
и невредимых, к славе Твоей, от всяка- 
го зла во всяком благополучии соблюда- 

юща, молитвами Богородицы, едине 
Человеколюбче. 


Кондак, глас 2-й 


Луце и Клебпе во Еммаус спутешёство- 
вавый, Спасе, сшёствуй и ныне рабом 
Твоим, путешёствовати хотящим, от вся- 
каго избавляя их злаго обстояния: вся бо 
Ты, яко Человеколюбец, можеши хотяй. 


Молитва от осквернения 
св. Василия Великого 


Многомилостиве, нетлённе, несквёрне, 
безгрешне Господи, очисти мя непот- 
ребнаго раба Твоего от всякия скверны 
плотския и душевныя, и от невнимания 
и уныния моего прибывшую ми нечисто- 
ту, со инёми всёми беззаконьми мойми, 
и яви мя несквёрна, Владыко, за благость 
Христа Твоего, и освяти мя нашествием 
Пресвятаго Твоего Духа, яко да возбнув 
от мглы нечистых привидений диаволь- 
ских и всякия сквёрны, сподоблюся чис- 
тою совестию отвёрсти сквёрная моя 
и нечистая уста, и воспевати всесвятое 
имя Твоё, Отца и Сына и Святаго Духа, 
ныне и присно и во вёки веков. Аминь. 

